Država raspisala konkurs, daje 100.000 evra studentima. Evo ko sve može da se prijavi | Najnovije vesti - Srbija danas\n01.03.2019. • 16:18 Tanjug\nDržava raspisala konkurs, daje 100.000 evra studentima. Evo ko sve može da se prijavi\nKonačno, i studenti iz Srbije će imati mogućnost da pohađaju master iz informacionih tehnologija! Tu opciju omogućio je sporazum o saradnji koji su potpisali Ministarstvo prosvete, nauke i tehnološkog razvoja i Inicijativa “Digitalna Srbija”.\nRaspisan je konkurs upućen fakultetima i to za formiranje multidisciplinarnih master studijskih programa- iz oblasti informacionih tehnologija, programiranja, analize podataka i organizacije. Cilj konkursa je da se poveća broj stručnjaka i poboljša kvalitet IT kadra u Srbiji, ali i obezbede uslovi za rast IT industrije. Ministar prosvete, nauke i tehnološkog razvoja.\nMladen Šarčević poručio je nakon potpisivanja sporazuma da je cilj Ministarstva da se unapredi obrazovanje u svim segmentima.\n- Radi se sitemski od osnovne škole, kroz obaveznu informatiku, a nastavlja se uvođenjem specijalizovanih IT odeljenja u gimnazijama, dok su na fakultetima u poslednje dve godine povećane kvote za IT - kazao je Šarčević.\nDirektoru inicijative Digitalna Srbija Nebojši Đurđeviću drago je što će ovaj javni poziv doneti potpuno novu mogućnost za visoko obrazovanje Srbije.\n- Konkurs ce omoguciti da naša zemlja, kroz saradnju obrazovnih institucija i privrede, dobije proizvoda i usluga - poručio je Đurđević, nakon potpisivanja sporazuma.\nJavni konkurs će biti otvoren 45 dana, a zainteresovane visokoskolske ustanove mogu da se prijave elektronskim putem na sajtu ministarstva. Država je izvodijila 11 miliona dinara za akreditaciju, opremu i naknade za studenstvu praksu. Ministarstvo će od predviđenih 35 mesta obezbediti 15 budžetskih, a inicijativa Digitalna Srbija će stipendirati do deset studenata i opremiti dve IT učionice za dva izabrana programa.\nTagovi: studenti, Master, stipendije, Ministarstvo prosvete, nauke i tehnološkog razvoja, Digitalna Srbija, it, Mladen Šarčević, Nebojša Đurđević\nVelike promene: Komunalci će moći i DA VAM PRETRESAJU KOLA, a tu nije KRAJ NJIHOVIM NOVIM OVLAŠĆENJIMA!


NSinfo: Dino park posetilo 65.000 turista\nDino park posetilo 65.000 turista\nLetnja turistička sezona u Novom Sadu bila je raznovrsna\nNju je pored velikih manifestacija, koje su se održavale u skoro svim vojvođanskim mestima, obeležilo i otvaranje Dino parka, koji je postao jedna od najvećih atrakcija za turiste u Novom Sadu.\nZa pet meseci, koliko Dino park u Novom Sadu postoji posetilo ga je više od 65.000 posetilaca.\n"Dvadeset četiri replike dinosaurusa su multimedijalnog karaktera. Pokreću se, pomeraju ruke ispuštaju zvuke, koje možete i sami da čujete. Naracija, koju su kustosi do sada praktikovali, sada se zamenjuje interakcijom i svi posetioci, bez obzira na uzrast, mogu da se vrate u svet dinosaurusa", objašnjava Dejana Dimitrijević iz Dino parka.\nNovi Sad bio je jedan od najposećenijih gradova tokom letnje turističke sezone, kažu iz Turističke organizacije Vojvodine i dodaju da ova atraktivna turistička ponuda još više privlači turiste iz zemlje i sveta.\n"Mi smo svi svesni da Dino park posećuju svi gosti našeg grada, kao i organizovane grupe, i ja mislim da je dobar deo to uvećanog broja dolazaka domaćih turista u naš grad zaslužan Dino park", kaže Srđan Bajić iz Turističke organizacije Vojvodine.\nSaradnja Dino parka i Prirodno-matematičkog fakulteta omogućila je najboljim studentima turizmologije da svoje prvo poslovno iskustvo steknu radeći u njemu.\n"Jako sam bila iznenađena i srećna. Tako da sam prošla edukaciju tri dana sa profesorima i nakon toga krenuli smo sa radom od aprila meseca. Jako mi je lepo ovde i svi smo zadovoljni", kaže Jovana Novaković, vodič u Dino parku.\n"Dali smo im neke određene testove, vršili smo određeni broj usmenih ispitivanja i intervjua, gde smo sistemom eliminacije na kraju došli onog kadra koji je danas ovde radi, koji je angažovan kao turistički vodiči i kao oni koji iz prve ruke mogu svakom posetiocu da daju određenu količinu informacija", objašnjava Igor Stamenković sa PMF-a.\nDino park radi svakog dana, s tim da se vikendom organizuje kulturno-edukativni program. I, što je važno napomenuti, jeste to da Dino karavan ide po osnovnim školama u Srbiji i edukuje učenike o vremenu u kom su dinosaurusi živeli.\nizvor: rtv.rs, foto: facebook.com/DINOPARKNoviSad\n... ap vojvodina, dino park, Novi Sad, spens, turizam


Dodeljena nagrada „Duga” u Starom dvoru| Grad Beograd\nDodeljena nagrada „Duga” u Starom dvoru\nNagrada „Duga” Gej strejt alijanse za doprinos borbi protiv homofobije i transfobije dodeljena je danas u Starom dvoru modnoj urednici i novinarki Ireni Mišović. Događaju je prisustvovala načelnica Gradske uprave Sandra Pantelić, koja je ujedno koordinatorka Lokalne mreže za sprečavanje diskriminacije i podršku LGBT populacije i članica žirija za dodelu ove nagrade.\nOna je podsetila da se nagrada „Duga” dodeljuje osobama koje su dale najviše doprinosa za poboljšanje položaja LGBT populacije u gradu Beogradu. Sandra Pantelić je tom prilikom naglasila da Grad Beograd godinama unazad učestvuje u dodeljivanju ove nagrade i da se kao grad otvorenih shvatanja postavlja isto prema svim građanima Beograda, bez obzira na sve različitosti. Načelnica Gradske uprave posebno je istakla da će Grad Beograd nastaviti sa naporima da pruži bolje uslove za život svim svojim sugrađanima.\nDobitnici je ovogodišnju nagradu uručila direktorka Kancelarije za ljudska i manjinska prava Suzana Paunović, a u obrazloženju nagrade Sandra Pantelić je, kao članica žirija, istakla da je Irena Mišović afirmativnim stavovima izrečenim u brojnim medijima nesumnjivo doprinela širenju tolerancije u društvu prema LGBT osobama i svojim ličnim primerom pokazala koliko je važno odupreti se ukorenjenim društvenim predrasudama.\nZahvalivši na nagradi, Irena Mišović je istakla da je ljubav potrebna svima i da je ona osnova za sreću. Ona je pozvala roditelje da ne odbacuju svoju decu zbog drugačijeg seksualnog opredeljenja jer je porodica mesto na kome treba da se gaje ljubav i iskrenost.\nDirektorka Kancelarije za ljudska i manjinska prava Suzana Paunović istakla je da je dijalog najbolji put ka prihvatanju drugačijih i da razlike ne moraju da vode u sukobe. Ona je istakla značaj tolerancije prema svim različitostima, naglasivši da je Srbija dosta uradila na unapređenju zakonodavnog okvira i sprovođenju međunarodnih preporuka, ali i da smo svesni da nas u narednom periodu očekuje još mnogo posla.\nOkupljenima su se obratili i ambasador Velike Britanije Denis Kif i šef misije Saveta Evrope Tim Kartrajt, koji su ukazali na potrebu za stalnim unapređenjem ljudskih prava i smanjenjem diskriminacije po bilo kom osnovu, izrazivši nadu i očekivanje da će ovaj proces biti sve više unapređivan.\nOvogodišnji žiri za dodelu nagrade „Duga” odlučivao je u sastavu: načelnica Gradske uprave Grada Beograda Sandra Pantelić, članica Kabineta predsednika Vlade Republike Srbije Bojana Simeunović, novinarka Ljiljana Smajlović, naučna savetnica Instituta društvenih nauka profesorka Zorica Mršević, novinarka portala „Vajs Srbija” Jovana Šesterikov, Predrag Azdejković i predsednik GSA Lazar Pavlović.


Sporazum između Srbije i Kosova mora da ispuni niz uslova\n4. septembar/rujan, 2018.\nEvropski zvaničnici dobro upućeni u proces dijaloga između Beograda i Prištine su upozorili da sporazum kojim bi trebalo da dođe do svebuhvatne normalizacije odnosa, mora da ispuni niz kriterijuma da bi bio održiv i prihvaćen.\n“Oko sporazuma se moraju složiti obe strane, treba biti u potpunom skladu sa međunarodnim pravom i treba imati podršku međunarodne zajednice i regiona”, rekli su novinarima briselski izvori.\nEvropski zvaničnici, podvlače da je u procesu priprema za osnove ovog sporazuma, “kasnije dodan i uslov koji se tiče podrške međunarodne zajendice” za sporazum između Kosova i Srbije. Stoga, kako podvlače ovdašnji izvori, nije slučajno da je šefica evropske diplomatije, Frederica Mogherini prvi put u ponedeljak, javno pozvala i Savet bezbednosti UN-a da podrži proces dijaloga .\nZvaničnici EU ne žele da se eksplicitno izjašnjavaju o mogućnosti izmena granica oko čega se često govori kako u, Prištini tako i Beogradu. Ali oni priznaju da je u cilju pronalaženja rešenja bitno da se “razmatraju sve opcije, pa da se potom proceni šta može biti prihvatljivo”.\nNarednog petka će se u Briselu održati još jedna predsednička runda razgovora u okviru dijaloga između Srbije i Kosova koja će takođe obeležiti intenzivnu i ujedno završnu fazu ovog procesa. Sporazum koji bi trebali potpisati dvojica predsednika, kako kažu ovdašnji zvaničnici, trebao bi da reši “sva otvorena pitanja”.\nFrederica Mogherini je u nekoliko navrata izjavila da je realno očekivati da se sporazum postigne do početka naredne godine, odnosno u toku mandata ove Evropske komisije. Briselski zvaničnici poručuju da su namerono ubrzali napore u cilju postizanja ovog sporazuma u toku ove strukture Evropske komisije bez ozbira na relatinvno kratak rok, za istorijski sprazum koji ima za cilj da “konačno okonča konflikt između Kosova i Srbije”.\n“Imamo (Fredericu) Mogehrini i (Johannesa) Hahna koji su veoma posvećeni Zapadnom Balkanu i angažuju se u stabilizaciji prilika. Nikad ne znamo ko će sve biti deo naredne Evropske komisije i kakvi će biti njihovi prioriteti. Zato želimo da iskoristimo potencijal koji imamo u ovom trenutku da rešimo goruća pitanja u region” poručili su briselski izvori.\nProtest studenata u Beogradu, podrška rektorke Univerziteta


ZKinventory - Secam CCTV Corporation\npopis osnovnih sredstava naj savremenijim medodama\nUHF Najbolje rešenje za velike i srednje kompanije\nSistem za evidenciju, praćenje i obračun osnovnih sredstava Sistem OSRED, na osnovu kataloga podataka o lokacijama, osnovnim sredstvima, radnicima, amortizacionim i revalorizacionim podacima, kontnom planu i drugim potrebnim podacima omogućuje uvid u lokacijsko i finansijsko stanje osnovnih sredstava\nUHF SISTEM ZA POPIS I KONTROLU MAGACINA ILI POSLOVNIH PROSTORIJA\nMODUL ZA POPIS OSNOVNIH SREDSTAVA ILI POPIS MAGACINA\nPopis OSNOVNIH SREDSTAVA se vrši pomoću CK1 mobilnog racunara, jednostavnim očitavanjem nalepnice lokacije na kojoj se nalazi osnovno sredstvo i nalepnice osnovnog sredstva. CK1 na displeju pokazuje podatke o osnovnom sredstvu i upućuje popisivača na sledeću akciju.\nPodaci o osnovnim sredstvima, trenutnom statusu i lokaciji na kojoj se nalaze redovno se ažuriraju u PC računaru. U trenutku kada se vrši popis ovi podaci se prenose u CK1. Nakon završenog popisa, ili dela popisa, podaci o popisu se automatski prenose sa CK1 na PC računar, gde su dostupni svi izveštaji o popisu.\nPosle unosa podataka o viškovima i otpisu manjkova , vrši se obračun amortizacije i revalorizacije. Program na PC računaru omogućuje automatsko knjiženje obračunatih podataka.\nSistem OSRED se sastoji od opreme američke firmeINTERMEC: CK1 – prenosivog programabilnogračunara sa čitačem BARCODE oznaka i EasyCoder C4– termal transfer BARCODE štampača, i programa za PC računar pod WINDOWS Softver:\nnajnovija rešenja .NET i C#\nSecamCCTV Corporation I Softver-Informacioni Sistemi i Alba tehnologije su već petnaest godina jedne od vodećih kompanija u Srbiji na polju implementacije bar kod tehnologije . Dugogodišnje partnerstvo sa kompanijom In termec Technologies (SAD), čini da najnovija dostignuća u tehnologijama automatskog očitavanja podataka i identifikacije stižu i do domaćih poslovnih sistema.\nGotovo isti niz godina traje i partnerstvo na nivou softverskih rešenja sa kompanijom „Softver informacioni sistemi“ (SIS), koja je specijalizovana za projektovanje, razvoj i implementacije informacionih sistema i rešenja. Kao rezultat ove saradnje, na listi zadovoljnih kupaca su Gradska uprava Beograda,\nSiemens– Beograd, Republički zavod za tržište rada, Republički fond za PIO, Wiener Stadtische , Beograd, Dunav o siguranje i druge. Sistem za popis osnovnih sredstava nazvan je OSRED-TENSOR i sastoji se iz odgovarajućeg hardvera i softvera.\nKako svaki inicijalni popis počinje unošenjem podataka o osnovnim sredstvima u bazu i označavanjem inventara poliesterskim nalepnicama sa bar kodom, prva karika u lancu je štampač i ntermec PF8t.\nTo je termalni štampač bar kod nalepnica malih dimenzija Inicijalno podešavanje štampača je vrlo jednostavno, a u pratećem paketu se isporučuju svi neophodni elementi za taj zadatak.Bar kodovi mogu da se štampaju iz namenskih aplikacija za Windows, iz Microsoft Office-a i dru gih popularnih programa. Rolne sa nalepnicama dužine do 10800 inča se jednostavno nameštaju. Memorija uređaja se može nadograditi flash karticom k apaciteta do 1 GB, a povezivanje sa računarom se obavlja putem serijskog, paralelnog ili USB interfejsa. PF8t je pogodan za poslovne korisnike koji štampaju do 1000 nalepnica na dan. Za čitanje odštampanih bar kodova koriste se prenosni terminal i Intermec CS40 i CN50. Prvi se može pohvaliti integrisanim 2D Imager skenerom i kamerom rezolucije 3,2 Mp. Kaonajmanji Interme c-ov ručni računar, CS40 teži svega 196 grama sa baterijom. Testiran je na padove sa visine od 1,2 metara i zaradio je sertifikat IP54 kada je otpornost na spoljne uticaje u pitanju.


Izmešta se magistralni cevovod, Ćićevac bez vode, obezbeđene cisterne (VIDEO) - KruševacGrad\nU okviru izgradnje Moravskog koridora danas i sutra (30. i 31. jul) radi se izmeštanje magistralnog cevovoda Kruševac – Ćićevac, na potezu Maskare – Bošnjane, zbog čega je tokom ova dva dana Ćićevac isključen sa sistema Ćelije. Za meštane koji se vodom snabdevaju sa tog sistema obezbeđene su cisterne\n– Danas se menja stari poliesterski cevovod i prelaz ispod budućeg autoputa novim polietilenskim, u dužini od 50 metara. Sutra je prevezivanje novoizgrađenog magistralnog cevovoda dugog dva kilometra, sa starog armiranog betonskog cevovoda, koji se isključuje iz upotrebe – kazao je novinarima direktor Vodovoda Kruševac Vladimir Milosavljević.\nRadove izvodi konzorciju „Behtel – Enka“ sa podizvođačima,vredni su 156 miliona dinara, a finasiraju se preko „Koridora Srbije“.\nMilosavljević je podsetio da je početkom godine rađeno izmeštanje dela magistralnog cevovoda za prekomoravska sela, što je jedna od šest tačaka ukrštanja komunalne infrastukture sa trasom budućeg autoputa.\nPredsednica Opštine Ćićevac Mirjana Krkić kazala je da su izmeštanje starog magistralnog vodovoda i zamena cevi značajni za meštane te da je, u saradnji sa kruševačkim Vodovodom, organizovano da se meštani vodom tokom ova dva dana snadevaju preko cisterni.\n– Osam cisterni je već postavljeno na punktovima o kojima smo stanovništvo ranije obavestili. Samo naseljeno mesto Ćićevac ima 17 javnih česmi na kojima je voda potpuno ispravna za piće, što nam u ovom trenutku olakšava situaciju – kazala je predsednica Opštine Ćićevac Mirjana Krkić.\nStacionarne cisterne su, prema informaciji kruševačkog Vodovoda, postavljene na sledećim lokacijama:\n15.09.2021 0 157\n14.09.2021 0 214


Primena standarda pravičnog suđenja u pravosudnom sistemu Srbije | Medija centar Beograd\n„Primena standarda pravičnog suđenja u pravosudnom sistemu Srbije“\nČetvrtak, 13/6/2013, 12:00, II sprat, Velika sala\nOsim teme pravičnog suđenja i pristupa pravdi, govoriće se i o izradi nacrta Zakona o besplatnoj pravnoj pomoći i odluci Ustavnog suda o bespalatnoj pravnoj pomoći, kao i o principima pravičnog suđenja u postupcima koji se vode pred Odeljenjem za ratne zločine Višeg suda u Beogradu.\nIstraživanje primene standarda pravičnog suđenja je nastavak monitoringa koji Inicijativa redovno sprovodi od 2005. godine. Istraživači/ce su od 2011. do 2013. godine pratili primenu standarda pravičnog suđenja u više od 50 sudskih postupaka u Srbiji. Monitoring suđenja kao i objavljivanje izveštaja podržani su od strane organizacije Civil Rights Defenders.\nInicijative mladih za ljudska prava (Inicijativa)\ni Koalicije za pristup pravdi\nMaja Mićić, Inicijativa mladih za ljudka prava\nSaša Gajin, Pravni fakultet Univerziteta Union u Beogradu\nPRIMENA STANDARDA PRAVIČNOG SUĐENJA U SRBIJI\n(YIHR) - Na današnjem predstavljanju izveštaja “Primena standarda pravičnog suđenja u pravosudnom sistemu u Srbiji“ koji su u beogradskom Medija centru organizovali Inicijativa mladih za ljudska prava i Koalicija za pristup pravdi osim o pravičnom suđenju, govorilo se i o nedavno donetim odlukama Ustavnog suda i izradi nacrta Zakona o besplatnoj pravnoj pomoći.\nDirektorka Inicijative mladih za ljudska prava (Inicijativa) Maja Mićić istakla je da Inicijativa prati sudske postupke u Srbiji već četiri godine i naglasila da je poražavajuća činjenica da slučajevi koje je ova organizacija pratila pre četiri godine i dalje prati zbog sporosti pravosuđa.\nMićić je istakla da je Srbija u vrhu po broju predstavki pred Evropskim sudom za ljudska prava i da se veliki broj tih predstavki odnosi na povredu Člana 6. Evropske konvencije za zaštitu ljudskih prava i osnovnih sloboda koji se odnosi na pravo na pravično suđenje.\nO problemima sa kojima se suočava Fond za humanitarno pravo (Fond), koji zastupa preko 1000 žrtava kršenja teških ljudskih prava, govorila je izvršna direktorka Fonda, Sandra Orlović. „Za veliki broj ovih slučajeva nisu sprovedeni postupci u kojima bi se utvrdila krivična odgovornost počinilaca konkretnih dela“, istakla je Orlović i dodala da je ovo ključni preduslov za naknadu štete.\nPored Fonda za humanitarno pravo, brojne su organizacije koje pružaju besplatnu pravnu pomoć. Međutim, jedna od ideja o kojoj Radna grupa za izradu nacrta Zakona o besplatnoj pravnoj pomoći raspravlja jeste da pravo na zastupanje pred sudom imaju samo advokati. Zaključeno je da bi ovakav model znatno smanjio broj pružalaca usluga pravne pomoći, a samim tim i korisnika istih.\nSaša Gajin, član Koalicije za pristup pravdi, ali i učesnik u izradi nacrta ovog Zakona, smatra da se zastupanje pred sudom ne može ograničavati na pravo advokata da budu isključivi zastupnici stranaka. “Nevladinim organizacijama, sindikatima, profesionalnim udruženjima, pravnim klinikama pri fakultetima, mora biti omogućeno da nastave da pružaju usluge pravne pomoći”.\nDanilo Ćurčić iz organizacije “Praxis” smatra da je ovakvo rešenje loše, što je potvrdilo i proglašenje neustavnim člana Zakona o parničnom postupku koji je propisivao da samo advokati mogu biti zastupnici građana pred sudom.\nProblem sa kojim se iz godine u godinu suočava organizacioni odbor Parade ponosa je „začarani trougao između policije, tužilaštva i sudstva“, kazao je Goran Miletić, programski direktor za Zapadni Balkan organizacije “Civil right defenders”. Prema Miletićevim rečima, u tim procesima policija, tužilaštvo i sudstvo međusobno prebacuju odgovornost sa jednih na druge.\n“Tako dolazimo u situaciju da se Parada ponosa zabranjuje zbog bezbednosne procene MUP-a po kojoj organizovane grupe prete da naruše bezbednost građana i imovine. A ni godinama nakon pretnji nasiljem protiv ovog skupa nema presuda protiv grupa koje su nasilje organizovale. Ustavni sud je zabrane Parade 2009. i 2011. godine proglasio neustavnim, ali država nastavlja da istu zabranjuje”, istakao je Miletić.


O astrologu - Mirjana Markovic\nMirjana Marković je godinama cenjeni astrolog ne samo na prostoru Balkana već i širom sveta, a to dokazuje i veliki broj poštovalaca njenog rada na Fejsbuku.\nOna je specijalizovana za natalnu astrologiju, ali koristeći svoju intuiciju daje nepogrešive prognoze.\nOd 2012. godine uspešno se bavi izradom svih vrsta horoskopa.\nOna je specijalizovana za natalnu astrologiju (objašnjava karakter čoveka),prognostičku astrologiju (daje prognoze), kao i astrologiju odnosa (emotivni, poslovni odnos između ljudi).\nHoroskop je kolaž aspekata, a ti aspekti nisu ništa drugo do gen vremena koji od predaka do nas živi, i sve te mogućnosti predstavljaju više sudbinskih puteva izvan kojih je nemoguće ići, ali unutar kojih je moguće delovati. Sve je stvar energije.\nUkažite mi svoje poverenje, obratite se putem kontakt forme i naručite željeni horoskop, a možete se javiti i putem SMS ASTRO centra na brojevima koji su istaknuti na početnoj stranici ove internet prezentacije.


NovaEnergija.net » elektronska pošta elektronska pošta – NovaEnergija.net\nHome Tags Posts tagged with "elektronska pošta"\nZabrana zaposlenima da pristupaju sposlovnim mejlovima van radnog vremena može da nanese više štete nego koristi, pokazala je studija.\nKompanije sve više zabranjuju upotrebu mejlova kako bi zaštitili zaposlene. Francuska je kako bi regulisala to pitanje čak usvojila i zakone. Ali telo za ljudske resurse CIPD saopštilo je da se slaže sa nalazima univerziteta.\nPrema istraživanju, stroga politika korišćenja mejlova može biti štetna za zaposlene koji imaju „visok nivo anksioznosti i neurotičnosti”. To je zbot toga što se takvi zaposleni moraju osećati slobodnim da odgovore na „sve veću gomilu mejlova” ili bi se na kraju mogli osećati još više opterećenim i pod stresom, kažu istraživači.\nDr Ema Rasel, viši predavač iz menadžmenta na Poslovnoj školi Univerziteta u Saseksu, rekla je da uprkos najboljim namerama politike koja ograničava upotrebu eletronske pošte, treba izbegavati njenu jednaku primenu prema svima.\n„Zabranom pristupa verovatno neće biti oduševljeni zaposleni koji daju prednost učinku u radu i koji bi pre ostali da rade prekovremeno kako bi završili svoje zadatke. Ljudi treba da se odnose prema imejlovima na način koji odgovara njihovoj ličnosti i njihovim prioritetima, a sve u cilju toga da se osećaju da se adekvatno nose sa svojim opterećenjem” – kaže Ema.\nNeke kompanije su ograničile upotrebu mejlova, a među njima je i nemački proizvođač automobila Folksvagen, koji je konfigurirao svoje servere tako da se mejlovi mogu slati na telefone zaposlenih pola sata pre početka radnog dana, kao i pola sata nakon završetka, dok je slanje mejlova zabranjeno tokom vikenda.\n„Pravo na prekid veze”\nZakon usvojen u Francuskoj 2017. godine zahteva od kompanija koje imaju više od 50 zaposlenih da definišu sate tokom kojih osoblje ne bi trebalo da šalje ili odgovara na mejlove, mada neki sumnjaju da će svi poštovati pravila.\nRanije ove godine, u Nju Jorku se raspravljalo o predlogu da taj grad bude prvi u SAD-u koji bi zaposlenima odobrio da se „isključe” nakon posla. Tada je Rafael L Espinal Džunior, koji je predložio tu ideju, rekao: „Tehnologija je zaista zamaglila granice između našeg radnog i slobodnog vremena.”\nMeđutim, u četvrtak je šef Centra za javnu politiku Ben Vilmot rekao za BBC Njuz: „Zabranjivanje upotrebe elektronske pošte kod nekih ljudi može da izazove veći stres jer bi želeli ili bi trebalo da rade fleksibilno.”\n„Poslodavci moraju da pruže jasne smernice o radu na daljinu, uključujući upotrebu mejlova i drugih oblika digitalne komunikacije, kako bi se uz pomoć njih utvrdilo da li time što pristupaju mejlovima van radnog vremena zaposleni to rade jer im to odgovara” – kaže on.\nIzvor: BBC na srpskom/021\nZabrana mejlova u slobodno vreme izaziva stres was last modified: October 18th, 2019 by Ivana Karanović\nOvako se zakazuje slanje mejlova na Gmail\nIako su u Googleu najavili da će do aprila biti dostupna mogućnost zakazivanja slanja mejla u servisu za webmail Gmail tek sad stiže na kompjutere i pametne telefone. Dosad ste…\nKako da napišete mejl na koji će vam baš svako odgovoriti?!\nSlanje “hladnog mejla” može vas dovesti do novog klijenta, zaposlenog ili, čak, novog posla. Međutim, kao što verovatno znate iz iskustva, pokušaj da ostvarite kontakt s nekim koga nikada niste…\nKorisnici Google-ove elektronske pošte Gmail-a verovatno će uskoro moći da koriste dodatne alate, među kojima je zakazivanje slanja poruka. Gmail je počeo da radi u aprilu 2004. godine. Zato je…\n“Pristojne” fraze iz poslovnih e-mailova koje zapravo imaju drugo značenje\nSvi nastojimo da budemo profesionalni u e-mailovima koje šaljemo kolegama, ali ponekad se u pristojnim frazama koje koristimo krije frustracija i agresija. Sajt Bored Panda popisala je česte fraze iz…\nOd danas obavezna e-mail adresa za registraciju u APR-u\nGrađani koji od danas podnesu registracionu prijavu za osnivanje privrednog društva ili preduzetnika moraju da dostave i adresu za prijem elektronske pošte. “Sve prijave za osnivanje preduzetnika i privrednih društava…\nUbuduće obavezna e-mail adresa za registraciju u APR-u\nOd ponedeljka, 8. oktobra, svi građani koji podnesu registracionu prijavu za osnivanje firme imaju obavezu da dostave i adresu za prijem elektronske pošte. “Sve prijave za osnivanje preduzetničke firme i…\nKako uspešni ljudi pišu e-mail?\nPoslovna komunikacija danas svodi se uglavnom na pisanje imejlova (e-mail). Naravno, uvek je bolje videti se sa nekim i razgovarati uživo, ali i kroz pažljivo korišćenje imejla saradnja može biti…\nJeste li znali da svaki e-mail dolazi sa mnogo više informacija nego što je vidljivo na prvi pogled? Ako znate gde treba da pogledate, možete svašta da saznate, kao i…


RTCG - Radio Televizija Crne Gore - Nacionalni javni servis :: Košarka :: Zvezda preko Milana do devete pobjede\nEVROLIGA 09. 02. 2018. 21:19 >> 21:19 1\nZvezda preko Milana do devete pobjede\nKošarkaši Crvene zvezde pobijedili su večeras u Beogradu Milano sa 10:89, utakmici 22. kola Evrolige i ostvarili devetu pobjedu u tom takmičenju.\nZvezdu su predvodili Matijas Lesor sa 15 poena i 10 skokova i Stefan Janković sa 15 poena. Tejlor Ročesti postigao je 14 poena uz devet asistencija, Alen Omić dodao je 11, a Nemanja Dangubić i Džejms Feldin po 10.\nNajefikasniji u italijanskom timu bio je Mindaugas Kuzminskas sa 17 poena, Endru Gaudlok postigao je 15, a Džordan Tiodor 13 poena i osam asistencija. Vladimir Micov dodao je 11 poena a Diris Bertans 10.\nUtakmica u dvorani "Aleksandar Nikolić" počela je minutom ćutanja u sjećanje na preminulog glumca Nebojšu Glogovca.\nPočetak utakmice igrao se u sporom ritmu, koji je u tom trenutku više odgovarao gostima iz Milana. Ekipa Simonea Pjaniđanija povela je sa 9:4, šutevima za tri poena, ali je Zvezda vrlo brzo uspostavila ravnotežu i preokrenula predvođena Ročestijem i Dangubićem.\nZvezda je kontrolom defanzivnog, ali i ofanzivnog skoka u završnici prve i početkom druge četvrtine postepeno počela da gradi prednost. Crveno-bijeli su serijom 12:0, ali i vrlo atraktivnom igrom sredinom druge dionice poveli sa 39:28 i djelovalo je u tim trenucima da gosti nemaju odgovor.\nArmani je ipak do poluvremena uspio da priđe na jednocifren zaostatak i u drugo poluvrijeme uđe sa pet poena zaostatka - 50:45.\nGosti su nešto bolje počeli drugo poluvrijeme, prišli su na dva poena zaostatka, ali je ekipa Dušana Alimpijevića brzo odgovorila i došla do dvocifrene prednosti.\nMilano je još jednom uspio da se vrati, pa je u finišu treće dionice prišao na četiri poena zaostatka zahvajući Gaudloku, ali je Zvezda "zakucavanjem" Lesora poslije 30 minuta vodila sa 71:65.\nCrveno-bijeli su otpor protivnika u potpunosti slomili u posljednjoj dionici, a igru su u tom periodu nosili Ročesti i Janković.\nBeogradski tim sada ima devet pobjeda i 13 poraza, a Milano sedam pobjeda i 15 poraza.


Za naučno-istraživačke projekte 800.000 KM | UNIBL\n31. avgust 2018. 09:18:33 Nauka i razvojOpštePozivi za prijavu projekata\nMinistarstvo nauke i tehnologije Republike Srpske, raspisalo je Konkurs za sufinansiranje naučno-istraživačkih projekata u 2018. godini, za šta je predviđeno 800.000 KM.\nRiječ je o finansijskoj podršci projektima iz oblasti osnovnih, primijenjenih i razvojnih istraživanja na slobodnu temu po izboru projektnog tima.\nPrijave prijedloga projekata mogu se podnositi za jednogodišnja istraživanja. Ministarstvo nauke i tehnologije izdvajaće maksimalno do 30.000 KM za sufinansiranje odobrenog prijedloga projekta. Dužnost svake od organizacija koja bude konkurisala je da obezbijedi sufinansiranje u iznosu od 20 odsto budžeta naučnoistraživačkog projekta.\nObaveza naučnoistraživačkih timova je da imaju koordinatora projekta koji mora imati objavljene radove vezane za listu svjetskih naučnoistraživačkih časopisa.\nU tekstu Konkursa za sufinansiranje naučno-istraživačkih projekata u 2018. godini navodi se da Ministarstvo zadržava pravo da izmijeni predviđenu visinu sredstava za ovu namjenu u skladu sa raspoloživim sredstvima Ministarstva nauke i tehnologije u tekućoj godini.\nKonkursnu dokumentaciju slati poštom na adresu: Ministarstvo nauke i tehnologije, Trg Republike Srpske br. 1, 78000 Banja Luka, sa obaveznom naznakom "Prijava na konkurs za sufinansiranje naučnoistraživačkih projekata u 2018. godini". Prijave se mogu dostaviti i direktno na centralni protokol Vlade Republike Srpske (Administrativni centar Vlade Republike Srpske, lamela A, prizemlje).\nMinistarstvo će objaviti preliminarne rezultate sprovedenog izbora na svojoj internet stranici.\nKonkurs je otvoren do 31. oktobra 2018. godine, a tekst konkursa nalazi se ovdje.


Uprava za kapitalna ulaganja AP Vojvodine donela je odluku da Gradu Zrenjaninu dodeli 190.862.308 dinara za drugu fazu sanacije i adaptacije Gradskog stadiona u Karađorđevom parku.\nSredstva su dodeljena po javnom konkursu za finansiranje i sufinansiranje projekata u oblasti razvoja sporta.\nTim povodom, predsednik Pokrajinske vlade Igor Mirović uručio je danas ugovor gradonačelniku Zrenjanina Čedomiru Janjiću.\n– Prvi u Srbiji, dodelom ugovora za realizaciju važnih infrastrukturnih projekata, započinjemo novi investicioni ciklus. Tokom ove godine završićemo realizaciju velikih projekata koje smo započeli ranijih godina – izjavio je Mirović.\nMeđu značajnijim projektima je, kako je naveo, i nastavak radova na adaptaciji Gradskog stadiona u Zrenjaninu.\nŠta sve podrazumeva druga faza rekonstrukcije stadiona?\nReč je o zajedničkom projektu Pokrajinske vlade i Grada Zrenjanina, zahvaljujući kojem je ovaj stadion, u koji decenijama nije ulagano, dobio novu atletsku stazu i osvetljenje. Staza je u skladu sa zahtevima međunarodne atletske asocijacije za takmičenja međunarodnog ranga.\nPročitajte još: Skulptura „Izvor života“ preživela tranziciju u krugu poznate fabrike\nU prvoj fazi rekonstrukcije izgrađeni su i reflektorski stubovi. Međutim, postavljeno osvetljenje je samo za prvu fazu rekonstrukcije, što je oko polovine svetiljki od ukupno predviđenih.\nTagoviČedomir Janjić Gradski stadion nl Uprava za kapitalna ulaganja AP Vojvodine\n05/02/2020 у 21:11\ni jos samo da vratite fudbalski klub koji su ugasili i imacete publiku\nKompaniji “BB Trade” potrebni radnici u više mesta u Vojvodini\nZapočela praktična nastava za učenike u Trening centru NIS u Elemiru


Paraolimpijski alpski skijasi ce ove sezone imati bogat program takmicenja – BiHski – Istorija smucarskog sporta/ Gljive / Biciklizam/ Planinarstvo/ Alpinizam – History of Skiing – Mushrooms, Alpinism, Hiking\nFIS i IPC za alpsko skijanje su objavili da ce mladi para alpski skijasi da se takmice na sest FIS takmicenja za malade i to prvi put ove sezone. Takmicenja koja ce se odrzati u Sloveniji, Hrvatskoj, Srbiji, Italiji, Francuskoj i Kanadi su na Kalendaru izmedju februara i aprila 2017. Rezultati ce se evidentirati odvojeno za paraskijase u sjedecem polozaju, stojecem polozaju i za one sa smetnjama u vidu a izvrsit ce se i proglasenje pobjednika u sveukupnom plasmanu.\nPredsjednik Medjunarodnog Paraolimpijskog Komiteta, g.Philip Craven, je tim povodom rekao: ” Nasa saradnja sa FIS (Medjunarodna skijaska federacija) predstavlja veliki korak naprijed za mlade paraolimpijske skijase. Zahvalni smo FIS i Organizacionom komitetima ovih takmicenja na saradnji i angazovanju na ostvarenju ovih korisnih aktivnosti. Sigurni smo da je ovo tek start podrske daljem razvoju paraolimpijskog alpskog skijanja.”\nPosted on 24 studenoga, 2016 24 studenoga, 2016 by vlatko slokarPosted in Vijesti\nPrethodno Prethodna objava: Umro je Jovo Dimitrijevic “Otrov”\nSljedeće Sljedeća objava: SKI POVREDE


VojvodinaCafe - Počinje Međunarodni novosadski književni festival\nVest objavljena: 29.08.2011 09:34\nŠesti Međunarodni novosadski književni festival (MNKF) okupiće od danas do 2. septembra više od 70 pisaca, među kojima 25 iz inostranstva, koji će svoje stihove i prozu čitati na otvorenom prostoru na Trgu mladenaca.\nKako su najavili organizatori, bogat program biće priređen na više mesta u gradu i okolini, a počeće popodne u Muzeju Vojvodine promocijom izabranih pesama Vaska Pope, objavljenih na poljskom jeziku.\nTo je novina manifestacije na kojoj će, kako je objasnio direktor festivala Jovan Zivlak, ubuduće biti predstavljana po jedna domaća pesnička knjiga prevedena na strane jezike.\nPosle svečanog otvaranja festivala, na Trgu mladenaca, u 21 sat, publici će se predstaviti Mihael Kriger (Nemačka), Lionel Rej (Francuska), Milovan Danojlić (Srbija), Rodi Lamsden (Škotska), Ulf Peter Halberg (Švedska), Andrej Rodoski (Rusija), Dana Podračka (Slovačka) i Marin Hondrari (Rumunija). Deo tog književnog skupa je i dvodnevno takmičenje u slem poeziji, četvrto po redu, koje će biti održano u kafeu "Bistro" u centru grada.\nNemačkoj pesnikinji i proznoj spisateljici Katrin Šmit biće svečano uručena Međunarodna nagrada za književnost "Novi Sad", koja je šesti put dodeljena istaknutim piscima ili književnim misliocima koji su dali doprinos savremenoj umetničkoj književnosti u svetu i kod nas.


Mađarski general na čelu Kfora, prvi iz regiona – DnevniZurnal\nMađarski general na čelu Kfora, prvi iz regiona\nby admin 14/10/2021, 01:52 675 Views\nMađarski brigadni general Ferenc Kajari preuzeće u petak u Prištini komandu nad međunarodnom vojnom misijom na Kosovu, što će biti prvi put posle više od dve decenije od osnivanja da rukovodeće mesto u Kforu preuzme jedna država regiona.\nKako navodi portal Balkanska bezbednosna mreža, Kajari će zameniti italijanskog kolegu Franka Federičija, kojem ističe mandat.\nMađarski general će biti 26. po redu komandant Kfora. On je sa svojim štabom već stigao u Prištinu, a ceremonija primopredaje dužnosti biće održana 15. novembra.\nOd 2000. godine komandanti te misije bili su najčešće iz Italije – čak 12 puta. Prvi čovek Kfora je tri puta biran iz Francuske, sedam puta iz Nemačke i po jednom iz Velike Britanije, Norveške i Španije.\nPortal navodi da Kajari važi za iskusnog obaveštajnog oficira sa dugogodišnjim iskustvom u mirovnim operacijama a na čelu međunarodnih vojnih snaga na Kosovu će biti do novembra 2022. godine.\nPočetkom godine, kada je najavljeno da će Kajari preuzeti Kfor, mađarski general je bezbednosnu situaciju na Kosovu označio kao „mirnu ali krhku“ i ocenio da se taj prostor i dalje suočava sa izazovima.\nKao glavne izazove on je naveo nepovoljnu ekonomsku situaciju, neuspeh vlasti da rade u punom mandatu, povratak militantnih religioznih ekstremista iz nekadašnje Islamske države, koji zajedno sa organizovanim kriminalnim grupama „utiču na značajan deo mlade nezaposlene populacije na Kosovu“ i migrantsku krizu.


Tag / Kruna / Vesti online\nU sklopu priprema za Pesmu Evrovizije u Tel Avivu, Nevena Božović i evrovizijski tim RTS-a predstavljaju zvanični spot za pesmu "Кruna", kojom će se Srbija takmičiti u Izraelu.\n"Šta će nam evro kad je naša valuta najbolja"\nViše od 85 odsto Čeha protiv je ideje da se kruna zameni evrom, pokazali su rezultati ankete koju je objavio Datamar.\nKraljičin šešir kao zastava EU - koincidencija ili poruka?\nBritanska kraljica Elizabeta pojavila se u sredu u parlamentu u plavom kompletu i šeširu čiji dezen veoma podseća na zastavu Evropske unije, a mediji se pitaju da li je to bila koncidencija ili...\nSrbin držao Dankinju (71) mesec dana u zatočeništvu\nNe plaše se boga: Ukrali krune, kandila i novac\nposlovni.hr, Glas Slovenije 9 komentara\nHrvati otvorili fabriku bureka\nU Osijeku je nedavno puštena u rad prva u Hrvatskoj specijalizovana fabrika bureka, piše Glas Slavonije.\nZ. Gligorijević - Vesti 13 komentara\n"Skinućemo ljagu sa krune"\nPrinc Vladimir Karađorđević, unuk kralja Aleksandra Prvog, čiji je otac kraljević Andrej, rođeni brat Tomislava i Petra Drugog, a majka princeza Kira Melita od Lajningena, rođen je 1964....\nPrva pratilja ubila misicu zbog krune\nAdjen Matijas (20) prva pratilja lokalnog takmičenja u lepoti u Karjakiki (Brazil), ubila je uz pomoć dečka svoju protivnicu i pobednicu Alini Oliveiru (21). Motiv ubistva je bilo snimanje spota...\nKralju zabranjeno glasanje zbog krune\nDejan Stanković Kralj, voditelj, pevač, učesnik "Farme" i "Dvora", a iznad svega nosač krune i kraljevskog plašta, samozvani Kralj, požalio se na svom Fejsbuk profilu na nepravdu koja mu je...


Parlament BiH odgodio razmatranje godišnjeg izvještaja VSTV BiH – Informer\nParlament BiH odgodio razmatranje godišnjeg izvještaja VSTV BiH\nZastupnički dom Parlamenta BiH odgodio je za narednu sjednicu razmatranje Godišnjeg izvještaja Visokog sudskog i tužilačkog vijeća (VSTV) BiH za 2010. godinu, s obzirom na to da sjednici nije bio prisutan predsjednik ove pravosudne institucije Milorad Novković.\nNovkovićevo prisustvo prilikom razmatranja ove tačke dnevnog reda zatražili su zastupnici Srpske demokratske stranke (SDS), zbog, kako su naglasili, ozbiljnosti situacije.\nPredsjedavajući Zastupničkog doma Denis Bećirović obavijestio je zastupnike da sjednici ipak prisustvuje ovlašteni predstavnik VSTV-a, što je u skladu sa Poslovnikom o radu Doma.\nKolegij Doma je nakon toga izglasao da razmatranje ove tačke dnevnog reda bude odgođeno za sjednicu koja je zakazana za 25. august.\nZastupnici trenutno raspravljaju o Izvještaju o radu parlamentarnog vojnog povjerenika BiH za 2010. godinu, a u nastavku sjednice na dnevnom redu naći će se i Izvještaj o radu Državne regulatorne komisije za električnu energiju u 2010., Godišnji finansijski izvještaj Ureda za reviziju institucija BiH za 2010., te Izvještaj o radu i poslovanju BHRT-a za prošlu godinu.\nDnevni red činit će i Godišnji izvještaj o rezultatima aktivnosti Institucije ombudsmena za ljudska prava BiH za 2010. godinu, Specijalni izvještaj o pravima osoba s invaliditetom, kao i Izvještaj o radu Ureda za razmatranje žalbi za 2010. godinu.\nParavinja najavio žalbu na pritvor\nSusret parlamentarnih delegacija Indonezije i BiH


Na UKC RS otvorena savremena sala za elektrofiziologiju srca - Prnjavorski informativni portal\nNa UKC RS otvorena savremena sala za elektrofiziologiju srca\nU Univerzitskom kliničkom centru (UKC) Republike Spske u Banjaluci danas je otvorena savremena sala za elektrofiziologiju srca, čime je najveća zdravstvena ustanova u Srpskoj ostvarila još jedan istorijski uspjeh.\nDirektor UKC-a Vlado Đajić rekao je novinarima da će otvaranje ove sale doprinijeti poboljšanju zdravlja stanovnika Republike Srpske i smanjiti smrtnost kada je riječ o poremećaju rada srca.\nNačelnik Klinike za kardiologiju UKC-a Tamara Kovačević Preradović rekla je da je ovo kruna moderne kardiologije i da građani Banjaluke i Srpske više neće morati da odlaze na liječenje u zdravstvene centre izvan Srpske.\nŠef Odjeljenja za elektrofiziologiju srca i poremećaja srčanog ritma UKC-a Dragan Unčanin rekao je da su u ovoj zdravstvenoj ustanovi juče urađene tri elektrofiziološke procedure što je, kako je naglasio, istorijski dan i za UKC i zdravstveni sistem Srpske.\n“S obzirom da su ovo dugotrajne procedure, a liste čekanja duge, na ovaj način ćemo to skratiti. S druge strane ove, procedure i mnogo koštaju i na ovaj način ćemo zadržati novac u Srpskoj, što nije nevažno”, naveo je on.\nKada je riječ o učestalosti poremećaja ritma, rekao je on, to varira od slučaja do slučaja, ali generalno do dva odsto populacije u određenoj životnoj dobi pati od ovih poremećaja.\n“Neki poremećaji ritma se dovode u vezu sa malignim oboljenjima i ponekad vode ka smrtnom ishodu, tako da ovo daje na značaju u dijagnostici, tim prije što je liječenje ovakvih pacijenata uspješnim procedurama trajno i prestaje potreba za konzumacijom lijekova”, naveo je Unčanin.\nElektrofiziolog iz Instituta za kardiovaskularne bolesti “Dedinje” Dejan Kojić rekao je da savremena kardiologija ne može da se zamisli bez interventne elektrofiziologije i da podrazumijeva savremeno liječenje pacijenata sa poremećajima srčanog ritma.\n“UKC je dobio moderan centar sa savremenom opremom, a ima i ekipu ljudi koja će kvalitetno raditi ove procedure”, naveo je on.\nKojić, koji je i predsjednik Radne grupe za elektrofiziologiju Udruženja kardiologa Srbije, rekao je da se za dvije godine može očekivati da se u Banjaluci rade i najkompleksniji slučajevi.


Košarkaši Turbine porazili KK Konjic\nPočelo je prvenstvo u košarkaškoj A ligi FBiH grupa jug, a komšijski derbi u Jablanici odigrali su domaća Turbina i Konjic. KK Turbina koja ima velike ambicije u novoj sezoni startala je uvjerljivom pobjedom u A1 ligi.\nPred punim tribinama SC Jablanica, Turbina je rezultatom 95:61 porazila Konjic. Turbosi su bili uspješniji od komšija KK Konjic. Konjičani su veoma dobro otvorili utakmicu i prvu četvrtinu su riješili u svoju korist 23:16. U drugoj četvrtini ekipa Turbine je uspjela da prelomi utakmicu i napravi razliku od 15 poena koja je dodatno povećana u nastavku utakmice. Košarkaši Konjica nisu uspjeli da odgovore na najbolji način na napade domaće ekipe. Problem na ovoj utakmici bila je skok igra gostiju, pa su domaći igrači imali dosta prilika za drugi napad.\nTurbosi su predvođeni Teletovićem, Đelmom, Šarabom i ostalim igračima iz minute u minutu povećavali prednost. Đelmo je ubacio 20, Teletović i Šaraba po 18 i Nezirić 12 poena za Turbinu. Hebibović kod Konjica je bio najefikasniji sa 12 poena.\nU narednom kolu KK Turbina je gost KK Burch., dok Konjic narednu utakmicu igra na domaćem terenu gdje dočekuje ekipu KK Vogošća.\nRezultati 1.kola A1 lige, grupa jug:\nKakanj – Bošnjak 84:78\nVogošća – Gen 84:74\nTurbina – Konjic 95:61\nSpars – Realway 83:81\nIgman Burch – Radnički 92:74\nZadnji put promjenjen Ponedjeljak, 25 Oktobar 2021 12:04\nPoraz košarkašica Konjica od Play Offa\nDrugo kolo Lige BiH košarkašica, košarkašice Konjica igraju naredni vikend


Potvrđeno: SDA zatražila formiranje rezervnog sastava policije u FBiH | UdriMuski\n19. 04. 2019 - 15:03\n''S obzirom da su se MUP entiteta RS i Narodna skupština RS oglušile na upozorenja i apele domaćih i dijela međunarodnih zvaničnika, te utvrdile nacrt zakona kojima će rezverni sastav policije biti uveden u entitetu RS, ovakav odgovor smatramo nužnim i jedino ispravnim, kako se ne bi narušio balans policijskih snaga u entitetima.\nSDA će, također, poduzeti sve zakonske mogućnosti da se iz novog zakona u entitetu RS ukloni odredba o tzv. legendiranju, koja bi omogućila izdavanje lažnih bh. dokumenata za navodno izvođenje policijskih akcija. Takva odredba protivna je važećim zakonima i policijskim standarima, a njome bi se omogućile brojne zloupotrebe i narušila sigurnost'', saopćeno je iz SDA.


Odlukom Upravnog odbora BHRT, dosadašnji vršilac dužnosti generalnog direktora te medijske kuće Muhamed Bakarević u ponedjeljak je i formalno sjeo u fotelju. Samo koji dan ranije (u petak), Upravni odbor Radio-televizije RS jednoglasno je odlučio da Dragan Davidović po treći put bude generalni direktor javnog servisa u tom entitetu.\nOpozicija, nevladin sektor i dio medijske javnosti smatraju ponižavajućim činjenicu da građani Bosne i Hercegovine plaćaju pretplatu javnim servisima koji su, tvrde, isključivo u službi političkih centara moći.\nGeneralnom direktoru Radio-televizije Republike Srpske Draganu Davidoviću ovo je treći mandat na toj funkciji. Prema članu 51. Zakona o RTRS-u, direktor se imenuje na period od pet godina, a njegov mandat se može obnoviti samo jednom. Bio je to povod da Srpska demokratska stranka, još prije Davidovićevog izbora, zatraži tumačenje predsjednika NSRS i mišljenje entitetske Vlade o zakonitosti Davidovićeve kandidature. SDS će takođe tražiti da se ocijeni ustavnost njegovog imenovanja - kaže šef kluba poslanika te stranke u entitetskom parlamentu Vukota Govedarica.\n„Iako je zakon eksplicitno propisao dva mandata, gospodin Davidović je dobio priliku da se kandiduje i da bude imenovan od strane Upravnog odbora, i to od čovjeka koji je već dugi niz godina predsjednik UO i za koga je opštepoznata stvar da je u aktivnom članstvu SNSD-a“, navodi Govedarica.\nIstog dana kada je Dragan Davidović izabran po treći put za generalnog direktora, u vijestima RTRS-a moglo se čuti kako je upravo on zaslužan za profesionalnost i finansijsku stabilnost te medijske kuće. Iste one za koju pretplatu plaćaju svi građani Bosne i Hercegovine, pomaže je Vlada RS budžetskim novcem, a veća preduzeća gotovo obavezno se reklamiraju.\nGrađani zauzvrat ne dobijaju servis namijenjen njima, već isključivo mišljenje političke partije koja je na vlasti - kaže urednik portala Slovo.ba Dražen Crnomat.\n„Ono što se nudi građanima i građankama je samo doktrina koju vladajuća partija nameće, zapravo šta i kako treba misliti“, ocjenjuje on.\nNajmanje u službi javnosti\nJoš jedno imenovanje provjerenog kadra uslijedilo je samo tri dana nakon Davidovićevog - Muhamed Bakarević je od vršioca dužnosti postao generalni direktor Radiotelevizije Bosne i Hercegovine (BHRT). Generalna sekretarka udruženja BH novinari Borka Rudić nema nikakvu dilemu zašto su Davidović i Bakarević ponovo imenovani.\n„Ja sam sasvim sigurna da iza izbora direktora RTRS i direktora BHRT-a stoje političke opcije, s obzirom da su odabrane osobe koje su i ranije provodile političke zahtjeve prema ova dva medija. Kad je riječ o BHRT-u, to su interesi Fahrudina Radončića, koji je inače ranije bio šef sadašnjem direktoru BHRT-a, i u RS interesi SNSD-a, jer je očito da je izbor Dragana Davidovića podržala ta stranka i da je izabran iako postoje dileme u vezi sa zakonitošću tog izbora. Prema informacijama kojima ja raspolažem, ni direktor BHRT-a nije ispunio uvjete koji su bili propisani konkursom, ali je ipak UO njega izabrao, što znači da nisu odlučivali profesionalni kriteriji već politička podobnost i trenutni politički interesi članova UO BHRT-a“, navodi Rudić.\nPoslušna politika javnih sevisa očigledno je nagrađena - kaže Aleksandar Trifunović, urednik medijskog projekta Buka.\n„Činjenica da u ovom trenutku javni servisi najmanje služe javnosti, činjenica da je ta ista javnost bila potpuno isključena iz izbora novog rukovodstva javnih servisa govore u prilog tome da su ovi ljudi izabrani na osnovu raznih centara moći koji nemaju nikakve veze sa narodom. Jedan od razloga što su izabrani je ustvari taj što bi njihova uređivačka politika trebala da posluži vladajućim garniturama da ostanu tu gdje jesu u BiH, a najmanje tom istom narodu“, ocjenjuje Trifunović.\nDragan Davidović je obavljao dužnost ministra vjera u vladama RS. Tri godine bio je na mjestu direktora Srpske novinske agencije, a funkciju generalnog direktora RTRS-a obavlja već deset godina. Muhamed Bakarević je od 2009. godine angažovan na BHRT-u, prvo kao pomoćnik generalnog direktora za finansijske poslove, a potom kao vršilac dužnosti generalnog direktora.\nIako je upravni odbor BHRT-a najavio trend konsolidacije i razvoja te medijske kuće sa Bakarevićem na čelu, generalni direktor je kao prvi svoj korak najavio obračun s urednicima. Na RTRS-u sličnih najava nije bilo jer, kako stvari stoje, u toj medijskoj kući nepodobnih nikada nije ni bilo.


Varšava: Samit inicijative Tri mora, Tramp počasni gost\n6. juli/srpanj, 2017.\nZbog Trampa je samit u poslednjem trenutku premešten iz Vroclava u Varšavu\nPredsednica Hrvatske Kolinda Grabar Kitarović i predsednik Poljske Andžej Duda priređuju danas u Varšavi samit neformalne inicijative Tri mora o privrednom i političkom povezivanju 12 zemalja srednje i istočne Evrope na kome je počasni gost predsednik SAD Donald Tramp, prenosi Beta.\nPredsednici zemalja Višegradske četvorke, baltičkih republika, Austrije, Hrvatske, Rumunije i Bugarske u Varšavu dolaze da, kako je najavio poljski predsednik, ojačaju jedinstvo regiona unutar Evropske unije i zajedno uklone pre svega privredne i infrastrukturne barijere, dok Poljska i Hrvatska, kao neformalni lideri inicijative, računaju i na političko povezivanje u svojevrsni blok u Evropskoj uniji.\n"Inicijativa Tri mora je šansa za prevazilaženje barijera u infrastrukturi i prilika da zemlje uvide uzajmnu atraktivnost svojih tržišta. Do sada se Evropa razvijala pre svega na osi Zapad-Istok, zato je sada ključni stub povezivanje regiona od Baltika preko Jadrana do Crnog mora", saopštila je pred samit kancelarija predsednika Poljske.\nHrvatski eksperti pripremili su spisak 157 projekata kojima će se povezati infrastruktura regiona u oblasti energetike, saobraćaja i telekomunikacija a na samitu u Varšavi jedna plenarna rasprava posvećena je transatlantskim odnosima, pošto ulaganja koja su regionu potrebna prevazilaze mogućnosti fondova za koheziju Evropske unije i izuzetno dobrodošla bi bila i američka ulaganja.\n"Očigledno je da Tramp, koji ima to životno iskustvo da je biznismen, vidi potencijalne koristi u tom susretu i za SAD. Investicije u Srednjoj Evropi znače ogromne pare za razvoj infrastrukture, izgradnju puteva, železnica, energetskih mreža, gasovoda", kazao je uoči samita predsednik Duda u intervjuu agenciji PAP.\nJedna od takvih uzajamnih koristi mogao bi da bude izvoz američkog tečnog gasa, na koji računaju Poljska i Hrvatska, a taj energent bi pomogao da se region oslobodi energetske zavisnosti od Rusije.\nZbog Trampa je samit u poslednjem trenutku premešten iz Vroclava u Varšavu koja je praktičnija za američko obezbeđenje.


Prijavljivanje za učešće na letnjim kreativnim radionicama za decu u Narodnoj biblioteci Užice - Portal Pasaž\nPrijavljivanje za učešće na letnjim kreativnim radionicama za decu u Narodnoj biblioteci Užice\nPosted: 20. juna 2019. u 17:44 / by Mirjana Milićević / comments (0)\nNarodna biblioteka Užice i ovog leta organizovaće kreativne radionice za najmlađe Užičane, i prijavljivanje za učešće je u toku, a broj mesta je ograničen.\nRadionice se organizuju za decu uzrasta od 7 do 12 godina, pa će se shodno broju prijavljenih organizovati grupe koje će se baviti različitim kreativnim sadržajima prilagođenim godinama i interesovanjima. Radionice će se održavati tri puta nedeljno u periodu od 15. jula do 15. avgusta, a ranije iskustva pokazala su da se pored zabave tokom letnjih meseci, deca najviše raduju prilici da, kroz druženje, oslobode svoj kreativni potencijal u različitim oblicima stvaralaštva. Ujedno, ove radionice, pokazalo se i ranije, predstavljaju i više nego odličnu pomoć roditeljima u nastojanju da deci organizuju, pamćenja vredan, zanimljiv, i koristan po obrazovanje, provod tokom letnjih meseci u gradu.\nRadionice su besplatne a materijal je obezbeđen, pa ovaj vid letnjeg provoda za decu, ne opterećuje kućni budžet.\nZainteresovani se mogu prijaviti na broj telefona Narodne biblioteke Užice (031) 514-578, ili lično na Dečijem odeljenju biblioteke. Broj mesta je ograničen.


Kaluđer i hajduk: roman Stojana Novakovića o Srbiji krajem XV veka – Portalibris\nPosted on мај 13, 2020 by Bojana Vukojičić\nStojan Novaković je jedna od znamenitih ličnosti srpske kulture. S obzirom na široki splet oblasti kojima se bavio, ne čudi što je iza sebe ostavio i značajan broj knjiga. Svojim delima pristupao je najpre kao naučnik – istoričar, političar, filolog. Bavio se i istorijom književnosti, pravom. Međutim, malo je poznato da je upravo Stojan Novaković i autor jednog zaboravljenog romana.\nKaluđer i hajduk – pripovetka o poslednjim danima Srbije u XV veku pojavila se 1913. godine, u poznoj piščevoj starosti. Tadašnja srpska književna kritika i književna omladina, od koje su se očekivala velika dela, nisu primili ovo delo s oduševljenjem. Stavovi i ideje Stojana Novakovića nisu sagledavani s naročitim interesovanjem. Smatralo se da on već pripada jednom minulom vremenu, te da se, tada kada se pojavljuje Kaluđer i hajduk, valja posvetiti novim idejama. Novaković u svojim delima, ali i svojim istupanjem, međutim, oduvek ukazuje da tradiciju ne treba zanemariti. Istorija je, prema Stojanu Novakoviću, zaista učiteljica života. Tek kada sagledamo greške prošlosti, naučimo da ih ne ponavljamo, možemo se nadati boljoj sudbini celokupnog srpskog nacionalnog bića. Ovakve se ideje mogu naći u različitim delima ovoga velikoga uma, među kojima su i Vaskrs države srpske, Tursko carstvo pred srpski ustanak 1780–1804., Srbi i Turci XIV i XV veka.\nPo čemu je roman Kaluđer i hajduk osoben? Ovaj se roman, naime, što se može pretpostaviti i prema naslovu, bavi istorijskom temom. Istorijski roman, dakle onaj koji istorijske ličnosti premešta u prostor fikcije, u srpskoj književnosti toga vremena, uglavnom, nije doživljavao pozitivnu recepciju. Čuvene su negativne kritike Vuka St. Karadžića upućene Milovanu Vidakoviću. Da li je Stojan Novaković napisao ovakvu vrstu istorijskog romana? Odgovor je ne. Pred njim nije bio lak zadatak, jer po svojoj osnovnoj vokaciji Novaković nije bio književnik. Napisati istorijski roman, odgovoriti zahtevima stroge kritike njegovog vremena, bilo je gotovo nemoguće. Međutim, Kaluđer i hajduk daleko je od lošeg romana.\nMora se, međutim, reći, da roman ima određenih nedostataka. Novakovićeva fabula nije naročito razvijena, neretko u roman uplivava istoričar, koji potiskuje pisca u žanru u kojem tog istoričara ne bi trebalo biti. Dijalozi su u određenim trenucima pomalo izveštačeni, prelaze u predavanje, didaktičko izlaganje, mada se Novaković borio da i tu, koliko je mogao, održi prirodan duh.\nVan toga, ipak, roman na vrlo osoben način pristupa temi kojom se, u našoj književnosti, retko ko bavio. Radnju romana autor smešta u Toplicu, ali se ona zna premestiti i na turski dvor, Beograd, Smederevo. U romanu se javlja više istorijskih ličnosti, među kojima su i despot Đurađ, Sibinjanin Janko, Murat II, Mehmed II, carica Mara. Međutim, osim carice Mare, koja je predstavljena u krajnje pozitivnom svetlu, kao prava hrišćanka, ostali likovi su smešteni u pozadinu. Oni su tu, i njihove odluke su te koje presuđuju čitavim narodima. No, Novaković u središte radnje smešta nekoliko mladih, fiktivnih likova, koji izrastaju u prototipične predstavnike određenih klasa toga vremena. Sa jedne je strane plemićka kuća Gvozdenovića, a sa druge strane porodica vlasteličića Pletikosića. Novaković kao glavne likove izdvaja decu ovih porodica, koji su trpeli posledice političkih odluka toga vremena.\nNovaković pre svega slika tadašnju omladinu na koje je palo breme prošlosti. Naime, zbog, kako to pisac vidi, gramzivosti prethodnih srpskih vladara, koji nisu vodili računa o unutrašnjem jedinstvu zemlje, već samo osvajali zemlje, a potom i zbog pomenutog unutrašnjeg razjedinjenja i sebičluka vlastele, u ovo je vreme mladi naraštaj morao ispaštati. Srbija se nalazila između Austrougarske i katoličke vere i Tuske i muslimanske vere, oslabela i bez jasne ideje kako i kome da pristupi. Posledica takvih dešavanja je da su ljudi birali da prihvate tuđu veru, pritom ne bivajući više prihvaćeni ni na jednoj strani, da se otržu u hajduke, zamonašuju se, istrajavaju kako mogu.\nIako sama sudbina likova ovog romana biva gotovo tragična, Novaković stavom staje na stranu onih koji su i u to teško, i naizgled bezazleno vreme, rešili da održe duh srpstva, da održe svoje ime i ostanu odani svojoj državi. Otuda, roman predstavlja svojevrsnu vrstu kritike ali i pohvale svim tim bezimenim ličnostima koji su održali srpski narod onda kada se srpska država gasila.\nOvaj roman uskoro možete očekivati u izdanju Portalibrisa!


Izborna tišina u BiH, šta je sve danas zabranjeno? - Leutar.net\n14. novembra 2020. LEUTAR Vijesti, Bosna i Hercegovina, Hercegovina, Republika Srpska 0\n– Političkim subjektima se zabranjuje održavanje skupova s ciljem političke kampanje, izlaganje u biračkom mjestu ili okolini bilo kakvih materijala i korištenje domaćih i međunarodnih sredstava komunikacije s ciljem uticaja na birače.\nZabranjeno je korištenje megafona i drugih razglasnih uređaja, te svaka aktivnost kojom se ometa ili opstruiše izborni proces – istakao je Bakalar.\nIz Centralne izborne komisije BiH podsjetili su da su zagarantovana mjesta za pripadnike nacionalnih manjina predviđena u 21 opštini za 23 kandidata, te da se ove godine prvi put na lokalnim izborima u BiH, gradonačelnik Istočno Sarajevo bira neposredno, u skladu sa izmjenama Izbornog zakona Republike Srpske.\nU BiH je formirano ukupno 5.759 biračkih mjesta. Po jedno biračko mjesto biće otvoreno u Ambasadi BiH u Beču, Počasnom konzulatu BiH u Gracu, Generalnom konzulatu BiH u Štutgartu, Generalnom konzulatu BiH u Minhenu, Ambasadi BiH u Oslu, Ambasadi BiH u Beogradu i Generalnom konzulatu BiH u Čikagu.


Predstavnici Fonda za inovacije Crne Gore prezentovali su juče bjelopoljskim privrednicima javni poziv za dodjelu inovacionih vaučera, koji je otvoren od 5. aprila.\nMenadžeri ovog fonda, u okviru info dana koji je održan u sali Skupštine opštine, predstavili su ciljeve, uslove učešća, kao i način prijavljivanja na javni poziv.\nIzvršna direktorica Fonda za inovacije Crne Gore, Bojana Femić Radosavović, istakla je da inovacioni vaučeri predstavljaju finansijski podsticaj namijenjen mikro, malim i srednjim preduzećima da, korišćenjem eskpertskih usluga koje pružaju naučno-istraživačke organizacije u Crnoj Gori, unaprijede svoje poslovanje i inovacioni potencijal, te postanu konkurentniji na domaćem i inostranom tržištu.\n“Javnim pozivom, koji je otvoren 5. aprila, opredijeljena su sredstva za dodjelu inovacionih vaučera u ukupnom iznosu od 100.000 eura, a po prihvaćenom vaučeru sufinansiranje iznosi do 8.000 eura, tako da pokriva 80 % troškova ukupne usluge koju naučuno-istraživačka ustanova pruža preduzeću. Fond je zaista otvorio vrata svima, tu smo da povežemo nauku i privredu i ovo je odlična prilika za sve preduzetnike da uz bespovratna sredstva unaprijede svoje poslovanje”, pojasnila je Femić Radosavović.\nPoziv će, kako je saopštila, biti otvoren do utroška sredstva.\n“Što znači da treba odreagovati brzo, a olakšavajuća okolnost je to što je način prijave brz i jednostavan, vrši se online, a proces ocjenjivanja traje svega sedam radnih dana, tako da ćemo kada zatvorimo poziv sve uspješne priče podijeliti sa javnošću”, istakla je izvršna direktorica Fonda za inovacije Crne Gore.\nFemić – Radosavović je napomenula da pravo učešća nemaju velika preduzeća, kao ni ona u državnom vlasništvu.\n“To je jedini eliminacioni faktora, iako smo prioritetne oblasti definisali strategijom pametne specijalizacije, ali samo za 70 % ukupnog budežta, dok smo 30 % ostavili otvorenim za aposlutno sve”, podvukla je ona.\nSaopštila je i da je ideja Fonda za inovacije Crne Gore da poziv za dodjelu inovacionih vaučera bude otvoren u kontinuitetu, ukoliko uspiju da obezbiejde nova sredstva i izvore finansiranja.


Hitman je spašen, IO Interactive postaje Indie studio\nIzgleda da je reanimacija Agenta 47 bila uspešna. sigurno nas čeka još Hitman igara\nPosted ponedeljak 19 06 2017 13:27:27\nBorba za Hitman IP je u proteklih nekoliko meseci bila gora od najgore TV drame o starateljstvu nekog nadarenog deteta, to je sigurno. Dobijali smo svakakve informacije, čitali o prepucavanju velikih kompanija i naizgled malih studija i sve vreme, Hitman je visio u vazduhu kao i njegova budućnost.\nPosle mučnih meseci svih Hitman fanova, napokon smo dobili neke lepe vesti o ovoj odličnoj franšizi.\nHoćete da me se otarasite?! Think twice!\nHitman IP ostaje u posedu IO Interactive tima\nPosle svih vrtoglavih tobogana od vesti koje nam je priredio Square Enix oko napuštanja Hitman franšize, dolaze nam napokon konkretne vesti o razvojnom timu koji stoji iza te igre kao i njenoj budućnosti. IO Interactive je zvanično postao nezavisni, Indie studio zadržavši sva prava na Hitman franšizu.\n"Ponosan sam da objavim da je od danas IO Interactive nezavisni studio. Pored toga, uspešno smo zatvorili pregovore sa Square Enix i budućnost Hitman franšize je svetla, uzevši u obzir da smo otkupili prava za Hitman franšizu", rekao je Hakan Abrak, CEO IOI.\nPre par meseci, ubrzo nakon što je Square Enix javio da napušta IO Interactive i da se Hitman franšiza pauzira, rečeno je da pregovaraju o mogućim eksternim investitorima koji bi nastavili razvoj na tom serijalu. Sada napokon možemo da odahnemo jer je Hitman ostao u dobrim rukama.\nHakan Abrak je dodao da će ubrzo svim Hitman fanovima podeliti nove informacije o planu IO interactive studija, a to bi trebalo da se desi već sledeće nedelje. IO Interactive je pre par nedelja otpustio gomilu ljudi kako bi se „bolje skoncentrisao na buduće izazove“. Da li nas očekuje nova Hitman igra ili druga sezona poslednje u serijalu nam ostaje da vidimo. Za sada možemo da budemo srećni da je Hitman još uvek živ.\nRelease Date: 11 03 2016\nPlatforms: Xbox One, PlayStation 4, PC, Xbox One, Linux, Linux\nHitman 3 vjerojatno ipak dolazi unatoč slaboj prodaji\nHitman 2 će izgleda uskoro biti najavljen\nHitman developeri poklanjaju celu Sapienza epizodu\nNa svetu ima preko pet miliona Agenata 47 iz igre Hitman


Nemački konzervativci: Zabraniti nošenje burki\nKonzervativci nemačkog kancelara Angele Merkel pozvali su na zabranu nošenja burke, rekavši da ovu odeću muslimanskih žena, koja prekriva celo telo, ne treba nositi u javnosti.\nU rezoluciji se navodi da odeća za žene koja pokriva celo telo nije u skladu sa nemačkim vrednostima.\n- Svako ko nosi takvu odeću pokazuje da nije spreman da se integriše u naše slobodno i otvoreno društvo. Prema tome, mi odbacujemo nošenje odeće koja pokriva celo telo osobe- navodi se u rezoluciji.\nSusedna Francuska usvojila je zabranu burke 2011. godine.\nCDU, takođe, poziva na krivičnu odgovornost za izražavanje podrške "terorističkim organizacijama" preko interneta.\nTakođe se upozorava da, ako EU nije u stanju da kontroliše svoje spoljne granice, onda zona šengena ne može ostati na snazi.\n- Želimo da zadržimo šengen. Kraj šengena imao bi ozbiljne posledice - rekao je ministar unutrašnjih poslova Nemačke Tomas de Mezijer na konferenciji za novinare, predstavljajući rezoluciju.\nOn je dodao da bi kraj šengena rezultirao kolateralnom štetom u ekonomskom, političkom i svakom drugom smislu.\nAmerički reper Kanje Vest, koji je najavio svoju kandidaturu za predsednika SAD, rekao je u intervjuu za magazin Forbs da više ne podržava Donalda Trampa i naveo da je preležao Kovid-19.\nPred nama je pravi LETNJI DAN: Danas sunčano i toplo, temperatura do 31 STEPEN


Biljana Jovanović – prva dobitnica IWEC priznanja na Balkanu | Saopštenja za javnost\nnovembar 20, 2014 • 15:43\nBiljana Jovanović – prva dobitnica IWEC priznanja na Balkanu\nBiljana Jovanović, vlasnica i direktorka modne kuće „Luna“prva je dobitnica prestižnog IWEC (International Women’s Entrepreneurial Challenge) priznanja za razvoj internacionalnog poslovanja na Balkanu.\nDirektorki „Lune“ nagrada je uručena u Privrednoj komori Švedske u Stokholmu, u okviru osme po redu konferencije, namenjene ženama preduzetnicama iz celog sveta, a pod nazivom „Kako osigurati uspešno poslovanje u uslovima oštre konkurencije„.\nBiljana Jovanović jedna je od 33 dobitnice IWEC priznanja, od ukupno 130 nominovanih preduzetnica iz oblasti IT poslovanja, mode, proizvodnje, naftne industrije, agronomije, zdravlja, turizma, uvoza i izvoza, istraživačkog rada, obrazovanja i brojnih drugih… Njenu kandidaturu podrzalo je Udruženje poslovnih zena Srbije, čiji je član, kao i predstavništva naše privrede u svetu.\nPodsetimo, modna kuća „Luna“ počela je sa radom pre više od dvadeset godina u Požarevcu, a Biljana Jovanović se na njenom čelu nalazi od samog osnivanja. Iako je startovala kao mala zanatska radnja, danas ova internacionalna modna kuća broji više od 160 zaposlenih.\nSa poslovnicama u Srbiji, Crnoj Gori, Bosni i Hercegovini, Sloveniji, Slovačkoj, Norveškoj i Švedskoj, Luna je snažna domaća kompanija koja uspešno posluje na teritoriji Evropske unije.\nUpravo zbog toga, Lunini kapaciteti prepoznati su od strane IWEC, najveće globalne mreže najuspešnijih i najperspektivnijih preduzetnica.\nProfesionalizam i briga za najvernije kupce, za koje Luna nekoliko puta godišnje organizuje druženja, edukativne i modne događaje, ovu kuću čine jednom od najproaktivnijih i najuspešnijih na tlu Evropske unije.


Ministarstvo upozorava na prevaru: Ne nasedajte na ove oglase - Infobrif\nMinistarstvo upozorava na prevaru: Ne nasedajte na ove oglase\nObjavljeno 13.06.2019. u 16:34\nŠirom Beograda, ali i u drugim gradovima Srbije, osvanuli su oglasi u kojima pravi ili samozvani zastupnici pozivaju ratne rezerviste da im se jave zbog tužbi protiv države za diskriminaciju. Obećavaju im naknade od 80.000 do 100.000 dinara i nude svoje kontakte, da bi ih zastupali, pišu Novosti.\nU Ministarstvu odbrane upozoravaju da su ovakvi oglasi ništa drugo nego – prevara. Jer rezervisti mogu da dobiju sudske postupke protiv države za diskriminaciju, ali ne i tražene odštete. Rok za isplatu odštete, prema stavu Vrhovnog kasacionog suda, odavno je, naime, zastareo!\n„Svaki zahtev za naknadu štete podnet posle 18. januara 2013. godine je zastareo“, objašnjava za „Novosti“ Zoran Lazić, sekretar Ministarstva odbrane.\nBIRN: Uzbunjivač iz Krušika dobio „ponudu“ u…\nUpozorenje AMSS: Vozači, potreban dodatan oprez zbog jakog…\n„Rokovi zastare teku od dana kada je šteta učinjena, a Vrhovni kasacioni sud zauzeo je stav da je to januar 2008. godine, kada je Vlada donela zaključak o isplati pomoći rezervistima iz sedam opština“, kaže on.\nBudući da je subjektivni rok zastare tri godine (rok kada su rezervisti saznali da su diskriminisani), a objektivni pet (kada je diskriminacija učinjena), to znači da je apsolutna zastara nastupila 2013. i da će svi oni koji posle tog roka tuže državu i traže odštetu, ili se na to tek spremaju – spor izgubiti. I ne samo da neće dobiti ni dinar nadoknade, već će morati da plate sudske troškove. A oni se kreću od minimalno 6.000 dinara, koliko košta najjeftinija taksa, do čak 50.000, ako se radi veštačenje i održi više ročišta!\n„Vojnom pravobranilaštvu obraćali su se građani u čije su ime advokati pokrenuli postupak. Neko je falsifikovao njihov potpis, a to su otkrili tek kad im je stiglo rešenje da plate više hiljada dinara zbog izgubljenog spora. Njima ništa drugo ne preostaje nego da uplate iznos koji duguju, pa da tuže onog ko im je krivotvorio potpis. To može da traje godinama“, kaže Lazić.\n„Kačenje na javnim mestima poziva ljudima koji imaju problem da se jave i obećavanje brzog rešavanja spora suprotno je Kodeksu profesionalne etike i ukoliko je podneta prijava, branilac može biti disciplinski kažnjen“, kaže Jugoslav Tintor, predsednik Advokatske komore Beograda.\n„To se može desiti i onome koji obmanjuje klijenta iako zna da je rok za tužbu zastareo“, kaže on.\nMinistarstvo odbraneOdštetaPrevaraRatni veteraniUpozorenje\nEvo zašto je dobro da dozvolite psu da spava u vašem krevetu!


Чланци поређани по датуму: utorak, 18 decembar 2018 - AGROPRESS - Udruženje novinara za poljoprivredu\nutorak, 18 decembar 2018 21:15\nDo aprila naredne godine u Nacionalnoj referentnoj laboratoriji biće kontrolisano 95 odsto prehrambenih proizvoda, rekao je danas za Radio Beograd ministar poljoprivrede Branislav Nedimović. Nedimović kaže da će Nacionalna referentna laboratorija za kontrolu kvaliteta mleka, koja je pre nekoliko dana dobila akreditaciju, omogućiti državi superviziju kvaliteta mleka, ali i laboratorija koje se time bave. "Moći ćemo da klasiramo mleko koje je ekstra kvaliteta, koje je nižeg kvalitata, a ne da plaćamo ljudima isto. Mi smo imali premiju sedam dinara za mleko, pa da li je ono višeg ili nižeg kvaliteta, potpuno je bilo svejedno. Nama je cilj da nagradimo one koji dobro rade, s druge strane, oni koji to manje dobro rade, da ih podignemo na višu stepenicu", kaže Nedimović. Govoreći o novcu iz IPARD fonda, navodi da su na prva tri javna poziva za ta sredstva stigle 504 prijave, a do sada je doneto oko 270 rešenja za odobravanje sredstava. Nedimović je rekao da će resorno ministarstvo učiniti sve da sav novac iz predpristupnih fondova Evropske unije, u vrednosdti od 175 miliona evra, bude potrošen. Dosadašnja analiza pokazuje da je 70 odsto onih koji konkurišu za sredstva iz Vojvodine, dok je 30 procenata "južno od Save i Dunava". Ministar je govoreći o subvencijama istakao da će poljoprivrednicima naredne godine na raspolaganju biti mnogo više sredstava. "Naročito ćemo davati više sredstava za subvencije za stočarstvo u delu tovnog govedarstva, u delu genetskog materijala koji je neophodan za razvoj tovnog govedarstva", kaže Nedimović. Subvencije po hektaru će ostati 4.000 dinara, kaže on i ukazuje da neće biti povećanja. Kaže da je u ovoj godini ulagano dosta u navodnjavanje i da sistemi koji su izgrađeni u ovoj godini pokrivaju 50.000 hektara poljoprivrednog zemljišta. Podsetio je i da će u Valjevu biti napravljen sistem automatskih protivgradnih stanica, a da je prvih 19 lansera već postavljeno.\nutorak, 18 decembar 2018 21:02\nutorak, 18 decembar 2018 20:47\nutorak, 18 decembar 2018 20:37\nutorak, 18 decembar 2018 08:13\nDragi naši čitaoci, završavamo još jednu kalendarsku godinu i naravno nadamo se da je godina za nama svakome donela uspeh a još više se nadamo uspešnoj narednoj godini. Ako je suditi prema budžetu koji je predviđen za poljoprivredu može se očekivati da ćemo imati značajnije investicije države u naš sektor. Tov junadi postao je glavna tema ovih dana kako zbog toga što su iz Ministarstva poljoprivrede najavili povećanje subvencija tako i zbog povećanja kvota za izvoz u Tursku. Ukoliko niste zainteresovani za stočarsku proizvodnju, povrtarstvo i voćarstvo svakako zasluzuju pažnju naročito jer je sve više investitora u prerađivačke kapacitete.Pored brojnih saveta kako da unapredite proizvodnju nastavljamo i sa našim tekstovima o navodnjavanju i predstavljamo inovaciju u našoj poljoprivrednoj proizvodnji.\nDa bismo osetili kako radi konkurencija treba se sa njom i porediti i zbog toga vam donosimo iskustva u proizvodnji iz Italije i Holandije.\nOvom prilikom čestitamo i pobednicima konkursa INTESA FARMER koji su nagrađeni sa ukupno 20 000 evra. Ova tri gazdinstva detaljno cemo vam predstaviti u narednom izdanju.\nI za kraj, onako kako to i dolikuje, želimo vam dobro zdravlje i sreću u narednoj godini i da beležite svaki vaš uspeh u kalendaru za 2019. godinu koji vam poklanjamo u saradnji sa NLB bankom-bankom koja je odobrila najviše sredstava kroz subvencionisane kredite namenjene poljoprivredi.


LONDON: Britanski poslanici izglasali odlaganje Bregzita! | Happy BSC portal\nLONDON: Britanski poslanici izglasali odlaganje Bregzita!\nBritanski poslanici izjasnilli su se juče za odlaganje Bregzita, samo 15 dana pre nego što je bilo predviđeno da Velika Britanija napusti Evropsku uniju.\nNakon ovakvog glasanja, vlada konzervativaca premijerke Tereze Mej biće obavezna da zatraži odlaganje Bregzita do 30. juna, ako britanski parlament naredne sedmice odobri sporazum Britanije i EU o napuštanju Unije.\nPoslanici su već dva puta odbacili sporazum između Mejove i Brisela o Bregzitu, i ako bi to učinili i treći put, vlada navodi da Britaniju čeka mnogo duže odlaganje Bregzita.\nBilo kakvo odlaganje Bregzita mora odobriti svih 27 članica EU.


Vojvoda od Kenta predaje trofej pobednika Vimbldona Novaku Đokoviću (Foto: AP/Pete Nichols/Pool)\nNajbolji teniser sveta Novak Đoković pobedio je Italijana Matea Beretinija u tri seta - 6:7 (4), 6:4, 6:4, 6:3 i osvojio je šestu titulu na Vimbldonu, treću uzastopnu, i treću grand slem titulu ove sezone, čime se prvi put u karijeri, po broju trofeja na najveća četiri turnira izjednačio sa svojim najvećim rivalima Špancem Rafaelom Nadalom i Švajcarcem Rodžerom.\nSva trojica sada imaju 20 grand slem titula, ali Đoković je jedini svaki od četiri slema osvojio najmanje dva puta, jedini ima trofeje svih turnira Masters serije i to dva puta, ima bolji skor u međusobnim duelima sa Federerom i Nadalom i najviše nedelja na prvom mestu svetske rang-liste. Takođe, pridružio im se kao tek treći aktivni teniser koji je u istoj godini osvojio Rolan Garos i Vimbldonu (u Open eri pored njih su to ostvarili još samo Australijanac Rod Lejver i Šveđanin Bjern Borg)\nU narednih nekoliko nedelja, Đoković će imati priliku da postane prvi teniser u istoriji koji bi ostvario takozvani Zlatni grand slem u kalendarskoj godini, ukoliko trijumfuje na Olimpijskim igrama u Tokiju i Otvorenom prvenstvu SAD. Zlatna olimpijska medalja je jedini veliki trofej koji nedostaje Đokoviću, ima bronzu iz Pekinga 2008, a Ju Es Open je osvajao tri puta, iako je igrao čak osam finala.\nTakođe, pridružio se\nSvoj šesti Vimbldon, treći uzastopni, po čemu se pridružio Federeru, Amerikancu Pitu Samprasu i Borgu, trojici koja su pre njega "vezali" tri titule na travi Ol-Ingland kluba, Đoković je osvojio posle tri sata i 23 minuta igre protiv još jednog člana takozvane sledeće generacije, pošto je i u Melburnu i u Parizu pobeđivao mlade tenisere - Rusa Danila Medvedeva i Grka Stefanosa Cicipasa.\nI Beretini i Đoković počeli su nervozno, ali se Srbin prvi stabilizovao i napravio brejk. Propustio je set loptu na servis Italijana na 5:2 u prvom setu, a onda dozvolio rivalu da se vrati u set i na kraju ga osvoji u taj-brejku.\nMeđutim, Đoković je drugi set počeo sjajno, sa dva uzastopna brejka, poveo 4:0, i uprkos tome što je Beretini stigao do 4:5, rutinski odservirao za 1:1. U trećem setu, Đoković je opet napravio brejk na početku, poveo 3:1, a zatim uprkos prilikama koje je imao Italijan, uspeo da sačuva servis do kraja za 2:1 u setovima.\nU četvrtom setu, Beretini se držao do 3:3, a posle jednog fantastičnog poena u tom šestom gemu, kojim je umesto 15:40 izjednačio na 30:30, Đoković je definitivno slomio otpor Bertinija i sa dva brejka do kraja stigao do 20. grand slem titule u karijeri.\nPobedom u finalu, Đoković je odbranio 2.000 poena, koje je osvojio 2019, i osvojio ček na skoro 2,4 miliona dolara, što je - više od pola miliona manje nego pre dve godine (2,95 miliona). Zahvaljujući tome, Đoković je postao prvi teniser u istoriji koji je od nagrada na turnirima u karijeri zaradio više od 150 milliona dolara, a bio je prvi i sa više od 100 miliona.


Topli obrok ne plaća svaki treći gazda | Kamatica\nPočetna > vest > Topli obrok ne plaća svaki treći gazda\nTekst objavljen: 05.03.2016 17:27\nEnlarge u odgovarajućoj vrednosti, a takav način ishrane uglavnom je zaboravljen iako još ima firmi u kojima se organizuje ishrana. Sada bi topli obrok uglavnom trebalo da se isplaćuje u novcu, a da li će se možda vratiti bonovi ili neki drugi način isplate toplog obroka pokazaće vreme.\nNaime, ovih dana je održan sastanak na kojem se razgovaralo upravo o sistemu bonova ili vaučera za ishranu radnika u restoranima i trgovinama, kao možda boljem načinu za ostvarivanje ovog prava radnika nego što je sadašnji.\nPotpredsednik Saveza samostalnih sindikata Srbije Duško Vujović je rekao da oko 30 odsto poslodovaca u Srbiji ne isplaćuje zaposlenima topli obrok iako je to zakonska obaveza, te da bi se, eventualnim uvođenjem bonova, odnosno vaučera za ishranu, to moglo promenti, a da bi se na taj način povećao broj poslodavaca koji isplaćuju topli obrok. Vujović je istakao da je isplata toplog obroka preko bonova ili vaučera uobičajen u mnogim državama Evropske unije, ali i nekim drugim i da se primenjuje već dugo i uspešno.\nPo mišljenju predsednice Asocijacije slobodnih i nezavisnih sindikata Ranke Savić, za zaposlene je najbolje da se topli obrok isplaćuje u novcu.\n- To zapravo znači da je, ukoliko je neko ugovorio zaradu od recimo 30.000 dinara, topli obrok, kao i regeres i prevoz ne mogu biti sastavni deo tog iznosa. Međutim, mnogima se, u okviru te ugovorene zarade isplaćuju, odnosno obračunski prikazuju i ove stavke, pre svega topli obrok i regres, pa im je, u stvari, zarada manja za visinu tog iznosa - kaže Ranka Savić.\nPo njenim rečima, kako će se isplaćivati topli obrok deo je ugovora o radu koji svaki radnik potpisuje prilikom zasnivanja radnog odnosa. Međutim, mnogi radnici ne vode računa o svim odredbama ugovara o radu koji potpisuju, a kad se jednom potpiše, teško da se odredbe mogu promeniti. Zato je, ukazuje Ranka Savić, potrebno dobro voditi računa o tome šta sadrži ugovor o radu i to ne samo kada je topli obrok u pitanju.\nKolektivni ugovor rešava problem\n- Na osnovu odredbi Zakona o radu isplata toplog obroka nije obaveza, već se poslodavcu ostavlja mogućnost da može da ga isplati, a kolektivnim ugovorom to se na kvalitetniji način reguliše. Zaposleni koji imaju potpisane kolektivne ugovore, a reč je uglavnom o onima u državnoj upravi ili javnim preduzećima, u boljoj su poziciji od radnika koji rade u nekim drugim preduzećima - kaže Ranka Savić.\nMujke 08.03.2016 8:49\nVazno je da topli obrok ima milion drzavnih cinovnika u Srbiji koji kao termiti pojedu svaku novostecenu vrednost u Srbiji\nJeka 16.03.2016 14:55\nRadim 15 godina u JP i NIKAD mi nije placen ni regres ni topli obrok ni putni troskovi i ako je po svim ugovorima to potpisano. Nemas kome da se zalis a i ako se zalis letis s posla, tako da cela prica je Da se prica (samo)...\nnovac zaposleni poslodavci topli obrok


Obama u Hirošimi, ali bez izvinjenja - Nova Borba\nObama u Japanui Fot: whitehouse.gov\nObama u Hirošimi, ali bez izvinjenja\nKao prvi aktivni predsednik SAD Barak Obama će odati počast žrtvama atomske bombe koja je bačena na Hirošimu 1945.\nOvaj gest nailazi na različite reakcije, kako u Japanu, tako i medu susedima te dalekoistočne zemlje, piše Dojče vele.\nDoček za Obamu u Tokiju Foto: whitehouse.gov\nKada u petak predveče po lokalnom vremenu Barak Obama kao prvi predsednik SAD bude držao govor u Hirošimi, on će stupiti na diplomatski klizav teren. Obama je već jasno stavio do znanja da se neće izviniti za prvu upotrebljenu atomsku bombu u istoriji čovečanstva. Kao rezultat eksplozije 6. avgusta 1945. do kraja godine je umrlo oko 140.000 ljudi.\n„Zadatak istoričara je da postavljaju pitanja i istražuju“, rekao je Obama japanskoj televiziji NHK pre posete. Umesto toga, predsednik će posetu Parku mira u Hirošimi iskoristiti da predstavi „viziju sveta bez nuklearnog oružja“.


Taj veliki ekonomski gubitak treba što je pre, iz medicinskog ugla, moguće okončati, istakli su Fridrih Šnajder i Štefan Hajgner.\n"Naši proračuni pokazaju da aktuelna situacija posebno pogađa tercijarni sektor, to jest trgovinu, gastronomiju i hoteljerstvo, jer samo ovaj sektor ima nedeljnik gubitak u visini od 1,92 milijardi evra", naglasio je Šnajder.\nSekundarni sektor, kao što su građevinarstvo ili proizvodnja, pogođen je, prema proračunu GAW, sa nedeljnim gubitkom u visini od 672 miliona evra.\nNaučnici tvrde da je njihov proračun konzervativan, i da je privredi važan svaki dan do normalizacije. Svaki dan, kako dodaju, košta Austriju srednji trocifreni milionski iznos.\n"Nakon hrabrog uvođenja restriktivnih mera sada je potrebna hrabrost u blagovremenom vraćanju", navode eksperti i ističu da je važno, da bi se "zamrznuta privreda ponovo odmrzla", da se predstavi jasan vremenski okvir i time obezbedi planiranje.\n"Privredi je potrebno vreme kako bi ponovo pokrenula proizvodnju", ukazuje Šnajder.\nOni navode da je finansijska kriza 2008. bila kriza poverenja koja je vodila do "šoka u potražnji ", a sada postoji ne samo " šok u potražnji, već i ponudi ".\nNa jednoj strani građani zabrinuti za svoja radna mesta više štede, a na drugoj strani nije moguća socijalna potrošnja, kao što je poseta restoranima ili pozorištima.


Amerikanci žele dobre odnose sa susedima, ali i bezbednu granicu\nAktivista za zaštitu prava imigranata, sveštenik Rendi Majer kod Nogalesa u Arizoni.\nNa Demokratskoj konvenciji koja je u toku, očekuje se da će predsednički kandidat Hilari Klinton, napasti predlog svog republiikanskog protivnika Donalda Trampa da podigne zid duž granice SAD sa Meksikom.\nU međuvremenu, prošlog petka, predsednik Barak Obama primio je u Beloj kući svog meksičkog kolegu, predsednika Enrikea Pena Nijeta, ukazavši tom prilikom na dobre odnose između dve zemlje.\nI Amerikanci koji žive blizu granice žele da zadrže dobre odnose i poslovanje sa susedima, ali bez bojazni za bezbednost.\nPreko luke Mariopoza, koja zadire u unutrašnjost, teče neometan promet robe i ljudi između mesta Nogales u Arizon na severu, i istoimenog grada na jugu, u Meksiku.Brojni Meksikanci dolaze sa vizama u kupovinu ili na rad na američkoj strani.\nAli dugotrajno čekanje na prelazu i velika prepreka izgrađena,ovde uz granicu obeshrabrili su mnoge Meksikance da dolaze, kaže aktivista za prava migranata, sveštenik Rendi Majer.\n"Ovde duž granice trgovina i poslovanje su gotovo zaustavljeni, u stvari industrija u vrednosti milijardu dolara trpi."\nAli prekogranična trgovina se nastavlja u korist Nogalesa na severu, a u većoj meri u Tusonu, gradu oko 100 kilometara severno od meksičke granice.\nMajk Varni, predsednik i izvršni direktor Komore Tuson Metro, zalaže se za uspostavljanje ravnoteže između bezbednosti i trgovine.\n"Želimo da sprečimo loše stvari i dolazak loših ljudi u našu zemlju, ali ne želimo da zaustavimo prekograničnu trgovinu." navodi Varni.\nOn takođe ističe da Meksikanci doprinose značajno lokalnoj ekonomiji.\n“Oni godišnje troše milijardu dolara kupujući predmete u našim radnjama i plaćajući usluge u našim hotelima.”\nOd toga su još važnije, kaže on, korporacije koje su otvorile svoja sedišta i kancelarije u Tusonu, za vođenje prekograničnih industrijskih projekata kao i izvozno-uvoznog malograničnog prometa.\nVarni je povremeno isfrustriran zbog izvitoperene predstave o granici objavljene u vodećoj američkoj štampi:\n“Ekonomska ekspanzija I porast zaposlenosti nisu tako privlačne vesti kao što je akcija protiv rasturanja droge, ali očigledno nam je stalo do spoljne trgovine koju uživa Arizona, I sve ćemo da uradimo da bi je proširili još više,” kaže Majk Varni, iz Komore Tuson Metro.\nMnogi žitelji Arizone krive ilegalnu imigraciju za niske nadnice, povećanje troškova za obrazovanje I zdravstvo, kao I nagli porast kriminala. Birači podržavaju usvajanje oštrijih zakona o imigraciji, dok se poslovni svet zalaže za blaže mere.\n"To je mešavina politike, trgovine, ekonomije i međunarodnih odnosa. Recept je komplikovan i moramo obratiti pažnju na sve sastojke u tom receptu,." kaže Varni.\nOn smatra da će bilateralna trgovina u celini biti još obimnija, čim budu dovršene i u potpunosti funkcionalne stanice na granici.


Sportske.net - U Junajtedu odlučili, ćetiri imena, dve velike zvezde stižu u klub!\nNovac je tu, nemaju nameru da odustanu...\nArsenal po sistemu "ko reskira, profitira", 45 miliona za igrača koji se nije proslavio u PL?\nNajbogatiji klub stavlja SVE na "crveno-belo"!\nMančester Junajted je daleko od željenih rezultata iako je prelazni rok sa Varanom, Sančom i Ronaldom obećavao. Ni Ralf Ragnik, pošto je seo na klupu umesto Solskjera nije uspeo puno da promeni, u ovom trenutku "Đavoli" su sedmi, na pet bodova manje od Vest Hema (Čekićati imaju dva meča više) ali su ispred njih i Arsenal i Totenhem, "Pevci" imaju bod više i dve utakmice manje.\nU svakom slučaju priče o tituli su bile nerealne, ali u Karingtonu ne odustaju. Bez obzira ko nasledi Ragnika na kraju sezone, prema informacijama engleskih medija, na spisku su četiri velike zvezde od koje će dve sigurno stići na "Old Traford". U tu svrhu biće odvojen ogroman novac, jer su u pitanju problematične pozicije u veznom redu i mesto centralnog napadača-\nZa manevar, umesto Pogbe koji sigurno odlazi na spisku su dva kandidata, jedan je Džad Belngem iz Dortmunda, spekuliše se da "Milioneri" neće moći da zadrže Engleza, ako stigne ponuda od stotinak miliona evra, a drugo ime je stara želja, Deklan Rajs. Za sada Vest Hem odoleva, tvrde da ne postoji šansa da prodaju engleskog reprezentativca.\nU napadu, odlazi Kavani, Marsijal je praktično eliminisan posle sukoba sa Ragnikom, a osim Harija Kejna koji postaje prva meta u slučaju da se Poketino vrati u PL i preuzme klupu Junajteda, drugi je Erling Haland. Daleko od toga da su na "Teatru Snova" odustali, imaju i saveznike, Alfi Haland, Erlingov otac snažno lobira za ovu opciju, iako je sam igrao za Siti. Iako igrač želi u Real, oni imaju druge planove, Barsa nema dovoljno novca, pa bi na kraju moglo da se desi da jedino engleski klubovi i PSŽ mogu da plate proviziju Rajoli i ispune visoke finansijske ambicije igrača.\nBilo kako bilo, dve svetske zvezde će stići u Mančester na leto, a kako se priča, nema ni govora o tome da ode Ronaldo, on će ostati poslednju sezonu ugovora kao vođa tima.\nJunajted ce biti sesti ili sedmi.Niko od pomenutih nece u Junajted.Mozda nekog dobrog igraca privuce dobar i ambiciozan trener sto su kad su Glejzeri mala sansa.


Ljajić: Korak unazad u odnosima Srbije i Hrvatske\nRTV\t23.04.2018 11:11\nOdluka Hrvatske da srpski ministar odbrane Aleksandar Vulin nije dobrodošao u tu zemlju je korak nazad u odnosima Srbije i Hrvatske, izjavio je danas ministar trgovine, turizma i telekomunikacija Rasim Ljajić i dodao da nema razloga da se odloži poseta predsednice Hrvatske Kolinde Grabar Kitarović ukoliko je dogovorena.\nOn je za TV Prva rekao da su nakon posete predsednika Srbije Aleksandra Vučića Zagrebu imali niz susreta ministara dve zemlje gde se razgovaralo o otvorenim pitanjima i unapređenju odnosa dve zemlje, ali da je incident u Skupštini Srbije prilikom posete članova Sabora, kao i to što Vulin nije dobrodošao u Hrvatsku pokazuje da su odnosi dve zemlje ponovo ušli u "minus fazu".\n"Naša je namera da odnose sa Zagrebom unapređujemo. Hrvatska je važan ekonomski partner Srbije i po prvi put smo ostvarili robnu razmenu koja premašuje milijardu evra i ima potencijala rasta", rekao je Ljajić.\nŽelimo nove turske investicije u Srbiju\nGlavna tema razgovora tokom posete predsednika Srbije Aleksandra Vučića Turskoj 7. maja biće nastavak političkog dijaloga, ali i privredne teme, izjavio je danas ministar trgovine, turizma i telekomunikacija Rasim Ljajić koji će biti u srpskoj delegaciji sa predsednikom.\nOn je rekao da Srbija želi da poveća trgovinsku razmenu sa Turskom, da želi nove turske investitore u Srbiju, veći broj turskih turista koji su poslednje dve godine na prvom i drugom mestu po broju poseta u Srbiji.\n"Verujem da će biti reči oko realizacije infrastrukturnih projekata o kojima se razgovaralo tokom posete Redžepa Tajipa Erdogana Srbiji. Mislim na realizaciju projekta auto puta Beograd-Sarajevo", naglasio je Ljajić.\nNa jesen dobijamo nove vlasnike Agrokora\nNa jesen dobijamo nove vlasnike i novi menadžment Agrokora, otkrio je Ljajić i izrazio očekivanje da će to biti nastavak uspešnog poslovanja Agrokorovih firmi u Srbiji.\nMinistar kaže da ga je na nedavno održanom sastanku potpredsednica hrvatske vlade informisala o koracima koji se preduzimaju u procesu restrukturiranja Agrokora.\n"Sa poveriocima treba 10. jula da se potpiše nagodba, onda imaju dva meseca za žalbe tako da ćemo na jesen da dobijemo novi Agrikor sa novim menadžmentom i vlasnicima", naglasio je Ljajić.\nOn je podsetio da će novi vlasnici biti dve ruske banke, američki fondovi, hrvatske banke, dobavljači i da će na jesen znati tačna struktura.\n"Mislim da će to znači nastavak uspešnog poslovanja Agrokorovih firmi u Srbiji. One posluju sada stabilno. Za nas je važno da se proces okonča", rekao je Ljajić i dodao da je za Srbiju važno da 11. 000 ljudi, koji trenutno rade u Agrokorovim firmama u Srbij, nastave da rade.


Klub planinskog skejtborda ATB predstavio se na LORISTU\nBack REPORTAŽE PRISUSTVOVALI SMO Klub planinskog skejtborda ATB predstavio se na LORISTU\nponedeljak, 01 oktobar 2012 09:02\nPoslednje septembarsko predstavljanje novosadskog Kluba planinskog skejtborda „ATB“ i ovog izazovnog i, na našim prostorima, neuobičajenog sporta, bilo je u subotu, 29. septembra u okviru Sajma LORIST.\nPosetioci koji su posetili štand Turističke Organizacije Novi Sad, inače velikog i dugogodišnjeg prijatelja planinskog skejta u Novom Sadu, mogli su da pogledaju promotivni film ATB kluba, ali i testiraju daske na 4 točka koje dostižu brzinu od preko 40 km/sat.\nNemanja Protić, ispred TONS-a, Slobodan Banović, Tanja Đaković, Predrag Marcikić i Aleksandar Pavlović, razgovarali su sa zaintrigiranim gostima Sajma i njihovog štanda i upoznavali ih sa lepotama i opasnostima koje karakterišu vožnju planinskog skejtborda. Takođe, bilo je reči i o tradicionalnoj Manifestaciji „Evropski izazov u planinskom skejbordu“ u Bukovcu, koja je ove godine proslavila jubilarnu 5. godinu postojanja i konačno dobila preporuku podršku Gradske uprave za sport i omladinu.\nSledeći korak članova Kluba planinskog skejtborda ATB je odlazak na evropsko takmičenje u Poljsku, sredinom oktobra, gde će predstavljati Srbiju i sa kog planiraju da se, po običaju, vrate sa osvojenim medaljama.\nKlub ATB, prvi i jedini novosadski klub planinskog skejtborda, osnovala je 2006. godine\ngrupa entuzijasta koji vole ekstremne sportove,sa namerom da popularizuje i razvije ovaj sport kako Srbiji, tako i istočnoj Evropi. U Srbiji postoji još par klubova koji se bave planinskim skejtbordom kao svojom sekcijom, ali je ATB jedini registrovani klub koji organizuje i održava obuku, treninge i takmičenja u ovom sportu. Klub je dosad organizovao više takmičenja za vozače mlađeg uzrasta, kao i sedam seniorskih tačkmičenja, na kojima su učestvovali i takmičari iz više evropskih zemalja – Holandije, Rumunije, Francuske, Rusije, Češke, Engleske, Poljske, Nemačke, Slovenije i Francuske... Klub ima više uspešnih takmičara, a Slobodan Banović je u planinskom skejtbordu drugi u Evropi i prvi na Balkanu. Jedina devojka u klubu je Senka Bajić, koja takođe niže uspehe u ovom sportu.\nU početku novosadski skejtborderi nisu imali nikakve uslove za bavljenje ovim sportom, nisu imali stazu, ni opremu koja nije nimalo jeftina (daske koštaju i do 500, a zaštitna oprema 200 evra). Posle mnogo truda i rada na uređivanju, članovi kluba su napravili izuzetno atraktivnu staza u Bukovcu dugačku 700 metara gde se održavaju takmičenja i treninzi, koja važi za jednu od najopasnijih u Evropi, ali se treninzi odvijaju i u Petrovaradinu, na padinama kod Lovotursa. Zbog izuzetne organizacije i izuzetnog kvaliteta staze, novosadski Klub planinskog skejtborda ATB je dobio ponudu od svetske Mountainboard Asocijacije da 2013. godine bude domaćin Svetskog izazova u planinskom skejtbordu, što nagoveštava dalju popularizaciju ovog sporta i omasovljenje članstva.\nInače, učlanjenje u Klub je besplatno i nema ograničenja ni u polu ni u godinama. Važno je samo da budući “travnati borderi” imaju dovoljno hrabrosti, spretnosti i upornosti, ali i odličnu koncentraciju, jer se, za razliku od snouborda, vozi po neravnom terenu i postoji veća mogućnost da se padne, izgruva, ili “ne daj Bože” desi i neko iščašenje ili prelom. Više informacija možete dobiti u Agenciji za usluge reklame Codec Studio na telefon 064/218 9 569, e-mail: Ova adresa el. pošte zaštićena je od spam napada, treba omogućiti JavaSkript da biste je videli ili na http://www.codecstudio.co.rs.


Bajern ubedljiv, Micić ni minut u igri! - Sportske.net\nBajern ubedljiv, Micić ni minut u igri!\nEkipa Karija Pešića lako je izašla na kraj sa Vurcburgom, a odluka trofejnog srpskog trenera da ne uvodi u igru mladog srpskog pleja ni na ovoj utakmici mogla bi dodatno da ubrza njegov odlazak iz Minhena.\nIgra 'mačke i miša' u Minhenu, Bajern je upisao rutinsku pobedu nad Vurcburgom, to je 11. trijumf nemačkog vicešampiona na 15. utakmici u domaćem šampionatu i sada su samo Obradovićeva Alba i šampion Brose Baskets isped njega na tabeli.\nKarijevi puleni su prelomili meč u svoju korist u drugoj deonici koju su dobili sa 10 poena prednosti, a onda u poslednjem kvartalu dokrajčili rivala za konačnih 103:79.\nBrajs Tejlor je bio najefikasniji u pobedničkom taboru sa 20 postignutih poena, petorica Bajernovih košarkaša je imalo dvocifren košgeterski učinak, među njima i naš Duško Savanović koji je ubacio 12 poena i imao 8 skokova.\nVasilije Micić je jedini igrač iz redova Bavaraca koji nije dobio priliku da zaigra, on će po svoj prilici nastaviti karijeru u nekom drugom klubu, da li u Crvenoj Zvezdi Telekom ili u nekom od ACB ligaša saznaćemo uskoro.\nPo eliminaciji Bajerna iz Evrolige klub je već napustio Kej Si Rivers, Amerikanac se vratio u Real Madrid sa kojim je prošle sezone osvojio sve što se osvojiti moglo.


VIDEO: Potpisan Memorandum o saradnji UNDP i Opštine Bar\nAutor:\tŽeljko Milović 06.06.2019, 15:47 Protokol\n“Život u urbanim sredinama zahtijeva i već ulazi u transformaciju ka pametnim gradovima. Koncept pametnog grada (Smart City) je dio novih rješenja koja podrazumijevaju uvođenje koncepta energetske efikasnosti u javne objekte, kao i postavljanje infrastrukture za e-mobilnost, koju bi trebalo da napajaju obnovljivi izvori energije”, kaže se u saopštenju Opštine Bar.\n“Zelena ekonomija je danas bitan dio ekonomije, nacionalne i globalne, i sada je potrebno da na tome radimo na održiviji, sveobuhvatan način. Partnerstvo i umrežavanje su osnovni koraci u tom pravcu, i mada je najveća odgovornost na vladama, neophodno je u čitav proces uključiti cijelo društvo, prije svega mlade generacije. Pametan grad znači, između ostalog, digitalno upravljanje javnim gradskim saobraćajem i komunalnim servisima kao što su osvjetljenje, grijanje i vodosnabdijevanje, u cilju efikasnog upravljanja resursima, smanjenja zagađenja, povećanja protočnosti saobraćaja i, posljedično, poboljšanja kvaliteta života u urbanoj sredini”, kaže se u saopštenju Opštine.\nDušan Raičević Opština Bar UNDP


Pad ekonomije eurozone najveći od Drugog svjetskog rata – Bankar.me\n4 weeks ago Članci, EVROPA, MAKRO, SVE VIJESTI Leave a comment\nCijela EU, a prvenstveno 19 zemalja eurozone, u 2020. godini biljleže najveći ekonomski pad od Drugog svjetskog rata.\nNaime, kao posljedica krize izazvane pandemijom kovida 19 zemlje koje koriste zajedničku valutu euro u drugom kvartalu 2020. godine bilježe pad BDP od 14,7 procenata u odnosu na isti period 2019. godine, objavila je Evropska agencija za statistiku.\nZa isti period, pad BDP-a na nivou cijele EU iznosi 13,9 procenata. Pad BDP-a u eurozoni prijete i pad potrošnje u domaćinstvima, smanjenje izvoza, kao i povećanje broja nezaposlenih.\nU Eurostatu kažu da je u drugom kvartalu 2020. godine zabeležan “najoštriji pad” BDP-a i broja zaposlenih od početka sezonskog mjerenja 1995. godine. Broj zaposlenih se u odnosu na početak 2020. godine godine smanjio za 2,9 procenata u eurozoni, izdaci za potrošnju domaćinstava smanjili su se 12,4 procenta, a izvoz je pao 18,8 procenata.\nEvropska komisija je u svojoj posljednjoj ekonomskoj prognozi, iz jula 2020. godine, ocijenila da je kriza pogodila evropsku ekonomiju više nego što je bilo očekivano. Predviđanja Evropske komisije su da će se BDP eurozone u 2020. godini smanjiti za 8,7 procenta, a porasti za 6,1 odsto u 2021. godini. Značajan ekonomski pad u 2020. godini očekivan je za Francusku, Italiju i Španiju, dok se manji predviđa za Njemacku, Holandiju i Poljsku.\n“Povećanje broja nezaposlenih je, za sada, relativno malo u odnosu na snažni pad ekonomskih aktivnosti što razlikuje EU od ostatka svijeta”, naglašeno je u Briselu.\nU Briselu su, pored ocjene da su izvjesna “ekonomska poboljšanja primijećena krajem juna i početkom jula”, upozorili na to da je put ka privrednom oporavku eurozone, ali i cijelog sveta, i dalje nesiguran zbog nepredvidivosti toka pandemije. Kao mogući novi kamen spoticanja evropske privrede, koji ce promijeniti sve dosadašnje brojke i prognoze “na još gore” u Briselu upozoravaju na moguće ponovno uvodenje vanrednih mjera i zatvaranja zbog novog talasa kovida 19, čega smo upravo svjedoci širom EU.\nDa bi sanirala posljedice pandemije, EU je u julu usvojila i najveći zajednički budžet u svojoj istoriji. Ukupan iznos budžeta za period 2021-2027 i novoosnovanog Fonda za oporavak iznosi 1.824 milijarde eura . EU je dogovorila Fond za oporavak EU u iznosi 750 milijardi eura koji će, po prvi put u istoriji EU, biti finasiran zajedničkim zaduživanjem EU, putem obveznica, na svjetskim tržištima kapitala sa rokom za otplatu pozajmice do kraja 2058. godine. Već u oktobru, da bi zaštitila radna mjesta i zadržala ljude na poslu, Evropska komisija izdala je uvodnu socijalnu obveznicu u iznosu od 17 milijardi eura.\nI dok većina građana EU, njih 54 procenata, podržava mjere koje EU uvodi u cilju ekonomskog oporavka, čak 39 procenata ispitanika kaže da je kriza izazvana epidemijom već uticala na njihov lični dohodak, a dodatnih 27 odsto građana očekuje takav efekat u budućnosti.\nPrema novom Evrobarometru, sprovedenom u julu i avgustu, 64 procenta Evropljana misli da je ekonomska situacija loša, a 42 odsto da će se ekonomija njihove zemlje oporaviti od negativnih efekata izbijanja epidemije koronavirusa 2023. godine ili kasnije.\nPOJMOVIBDP eurozone eurozona Inflacija u eurozoni\nSljedeći Bez posla ostali trgovci, građevinci, ugostitelji i saobraćajci\nLagard obećala odlučne mjere centralne banke EU i u drugom talasu pandemije


Vilijam Peri: Nikad veća opasnost od nulkearnog udara | Vestinet.rs\nPočetna SVET\tVilijam Peri: Nikad veća opasnost od nulkearnog udara\nVilijam Peri: Nikad veća opasnost od nulkearnog udara\nBivši američki ministar odbrane Vilijam Peri izjavio je da postoji stvarna i sve veća opasnost od sukoba nuklearnim oružjem na čijem je razvoju upravo on radio.\nKao najveće opasnosti Peri je naveo nuklearni teroristički napad na velike američke gradove ili oružani sukob s Rusijom, koji bi mogao postati i nuklearni.\nTeroristički napad nuklearnom bombom ili improvizovanom nuklearnom napravom mogao bi da se desi „bilo kad – sledeće godine ili godinu dana kasnije“, rekao je u intervjuu ovog meseca Peri, koji je bio ministar u vreme predsednika Bila Klintona.\nPeri (88) je po obrazovanju matematičar, a u sektor odbrane je ušao sredinom pedesetih, posle čega je imao ključnu ulogu u razvoju i modernizaciji nuklearnih snaga – prvo kao stručnjak za tehnologiju, a potom i kao viši zvaničnik Pentagona, gde je imao više funkcija.\nTokom Kubanske krize 1962. Peri je tajno pozvan u Vašington da analizira obaveštajne podatke o sovjetskom oružju na Kubi.\n„Svaki dan kada sam išao u centar za analize, mislio sam da će to biti moj poslednji dan na Zemlji“, napisao je u nedavno objavljenim memoarima. On je kazao da je verovao i tada, kao i sada da je svet izbegao nuklearno razaranje srećom isto koliko i dobrim odlukama.\nPeri je uzjavio da nastojanje Rusije da modernizuje nuklearno oružje i planovima SAD da potroše stotine milijardi dolara za unapređenje nuklearnog arsenala predstavlja iracionalno nuklearno nadmetanje.\n„Vidim imperativ da se zaustavi ova prokleta nuklearna trka pre nego što se opet ubrza, ne samo zbog troškova, več i zbog opasnosti pred koje nas stavlja“, rekao je bivši američki ministar odbrane.\nU knjizi koju je Peri 1999. napisao sa sadašnjim ministrom odbrane SAD Ešom Karterom, navodi se da sa završetkom Hladnog rata posle raspada Sovjetskog saveza nuklearna katastrofa više nije najvažnija pretnja, ali je 2014. njegov optimizam splasnuo usled kraha u odnosima Vašingtona i Moskve.\n„Danas smo suočeni s nuklearnom opasnošću za koju je verovatnije da će prerasti u nuklearni sukob nego tokom Hladnog rata“, rekao je Peri u nedavnom govoru.\nBivši američki ministar odbrane Vilijam Periopasnostoružani sukob s Rusijomvesti\nSPASIO SE KOD ŽENE: Pronašao svoju izgubljenu burmu na dnu okeana!(VIDEO)